Posle vikenda muški fudbalski klub „Drina“ na 13. mjestu. Žene neporažene – Zvornik Danas\nNaslovna/SPORT/Posle vikenda muški fudbalski klub „Drina“ na 13. mjestu. Žene neporažene\nU 10. kolu Prve fudbalske lige Republike Srpske, Drina je poražena u Modriči od istoimene ekipe sa 5:1.Ostali rezultati: Slavija-Kozara 0:0, Sloga-Podrinje 2:0, Rudar Prijedor-Ljubić 2:0, Sloboda-Jedinstvo 1:1, Željezničar-Borac 2:1, Sutjeska-Leotar 2:2, Zvijezda 09-Tekstilac 2:1.\nNa tabeli vodi Rudar Prijedor sa 21-im bodom.Drugi je Leotar sa 19, treća Sloboda i Zvijezda 09 na četvtom mjestu imaju po 17 bodova. Drina je na 13. mjestu sa 10 bodova.Željezničar ima 9, Sutjeska 6 i Podrinje 5 bodova. U Prvoj fudbalskoj ligi Republike\nSrpske za žene, ekipa Drine savladala je u Šamcu domaću ekipu Borca sa 5:0.Zvorničanke jedine na tabeli imaju obadvije pobjede na startu lige.\nU Drugoj ligi grupa Istok, Budućnost je poražena u Pilici od Milića sa 1:2, Guber je savladao Jedintvo sa 2:1, Bratstvo, Stakorinu sa 4:0, a Drina HE je savladala Vlasenicu sa 2:0.\nNa tabeli vodi Glasinac sa 21-im bodom.Budućnost je treća sa 18, Guber na 4. mjestu ima 17, Vlaenica na 6. ima 17, a Bratstvo na 13. mjestu ima 12 bodova.\nRezultati 10. kola Regionalne lige grupa Istok: Tabanci-Partizan 1:0, Šekovići-Rudar 1925 2:0, Zadrugar-Lokanj 5:2.Čelopek-Podrinje 2:3. Trnovica i Jedinstvo igraju 21. oktobra.\nU 7. kolu Područne lige grupa Birač postignuti su ovi rezultati: Radnički-Jasenica 2:2, Polet-Pecka 2:1, Branjevo-Borac 4:1, Jardan-Birač 0:1 i Budućnost-Jadar 2:1.Na tabeli vode Polet i Birač sa po 16 bodova.Na začelju su Jasenica sa 5, Pecka sa 4 i Jardan bez bodova.\nUspješan vikend za zvorničke sportiste\nJoš jedna novozaražena osoba iz Zvornika\nPeta medalja za AK Zvornik na prvenstvu Republike Srpske


Schneider Electric partner – Elektrovat Energetika\nGodine 2001. prihvatili smo ponudu za saradnju multinacionalne kompanije Schneider Electric, jedne od svetskih lidera u oblasti elektroenergetike. Te godine smo postali zvanični distributeri Schneider Electric-a. Ispravnost naše odluke potvrđuju mnogi uspešno realizovani zajednički projekti i činjenica da se saradnja sa ovom renomiranom kompanijom tokom godina izuzetno intenzivirala i dobijala na svom obimu i kvalitetu, a sve na osnovu izgrađenog poverenja, obostrane profesionalnosti i poslovne etike.\n2007.godine postali smo zvanični Sistem integratori Schneider Electric-a što smo, praktično od početka naše saradnje i bili, s’ obzirom na našu široku i sveobuhvatnu delatnost i naročito na odanost Schneider Electric-u kada je ugradnja njihove opreme i primena njihovih savremenih tehnoloških rešenja u pitanju.\nOva saradnja dostigla je svoj vrhunac u 2011. godini kada smo postali Zvanični Partner Schneider Electric-a i dobili Licencu za proizvodnju srednjenaponskih postrojenja i opreme pod brendom ove prestižne kompanije. Iste godine u ovu svrhu osniva se kompanija SNE Energy koja postaje Licencni Partner Schneider Electric-a za pomunetu proizvodnju.\nMnogobrojne zajednički organizovane prezentacije u elektroprivredi, industriji, projektantskim kompanijama, maloprodajnim objektima, zatim učešće na sajmovima i seminarima samo su neki od dodatnih, marketinških zajedničkih akcija Elektrovat-a i Schneider Electric-a.\nOvim partnerstvom Elektrovat-u je dobio otvoren pristup najsavremenijoj elektroenergetskoj opremi i tehnologijama, stručnu obuku naših zaposlenih u fabrikama i trening centrima Schneider Electric-a u Evropi, što nam je pomoglo da uspostavimo našu organizaciju i kvalitet proizvodnje po najvišim evropskim i svetskim standardima. Na drugoj strani, Schneider Electric dobio je za partnera jednu od najprofesionalnijih, najorganizovanijih i najuspešnijih kompanija u Srbiji u oblasti elektroenergetike i zasigurno jedinu kompaniju na ovdašnjem tržištu koja u svojim projektima implementira isključivo opremu svog partnera, po čemu je u Srbiji izuzetno poznata.\nOd godina koje su pred nama očekujemo dalji razvoj saradnje između Schneider Electric-a i Elektrovat-a i podizanje iste na još viši i uvek sadržajniji i kvalitetniji nivo, na zadovoljstvo zajedničkih klijenata i poslovnih partnera.


Cilj operacije na Bliskom istoku je Iran, Katar je kolateralna šteta - spoznaja\nJuli 2nd, 2017 iman Vijesti i analize\nNovinar i diplomata Zlatko Dizdarević komentarisao je u Dnevniku TV1 novonastalu krizu na Bliskom istoku, nakon što su Saudijska Arabija, Egipat, Bahrein i Ujedinjeni Arapski Emirati objavili da prekidaju sve diplomatske odnose s Katarom zbog, kako su naveli, podupiranja i finansiranja terorističkih grupa.\n“Ovo je svojevrsni diktat Saudijske Arabije, pri čemu se zna da iza toga stoji SAD, posebno nakon posjete američkog predsjednika Donalda Trampa i svega onoga što je tada tim povodom obećao”, istakao je Dizdarević, poznavalac prilika na Bliskom istoku.\nUvođenje sankcija Kataru, smatra, ne predstavlja iznenađenje, imajući u vidu prethodnu diplomatsku krizu iz 2014. godine.\nSaudijska Arabija doživjela je svoje zvjezdane momente zahvaljujući proračunatoj podršci SAD-a.\n“Dočekao se trenutak kada se Katar mogao sačekati u lošoj poziciji da bi se otvorilo ovo što se otvorilo”, dodao je Dizdarević.\nGovoreći o tome šta je krajnji cilj novonastale situacije, on je potcrtao da težnja američkog predsjednika Trampa i njegove ekipe da se domognu što je moguće više novca i da prodaju što je moguće više oružja.\nNa upit da li je novi rat na pomolu, Dizdarević je upozorio da je to moguć scenario, ukoliko rat bude potreban za ostvarenje tog cilja.\n“Međutim, to je tačka na kojoj ova situacija postaje drugačija u odnosu na dosadašnje na Bliskom istoku, te postaje mnogo ozbiljnija i dramatičnija nego što se o tome razmišlja. Kombinacija u kojoj se može razgovarati o ratu i u kojoj bi moglo doći do rata mnogo je riskantnija, nego što je to bilo u Siriji i u Iraku. Sa stanovišta posljedica za region, pa i za cijeli svijet, ovo što sluti i do čega bi moglo da dođe u ovom slučaju, mnogo teže je zbog toga što je krajnji cilj ove operacije za Saudijce, ne za Amerikance, zapravo Iran”, pojasnio je Dizdarević.\nOvaj diplomata je podsjetio da Iran uopšte nije naivna regionalna činjenica, te da je ova zemlja ozbiljna geostrateška i vojna činjenice.\n“U novoj konstalaciji odnosa, Iran nije sam. Ako se cijela ova priča dovede do krajnjih granica, onda će to predstavljati krajnje opasnu situaciju, ne samo za region, nego i za cijeli svijet”, upozorio je Dizdarević.\nUkoliko dođe do novog rata na Bliskom istoku, on je naveo da Katar nije ni vojni, ni ratni faktor, niti je krajnji cilj rat protiv ove države. Katar je kolateralna šteta politike prema Iranu.\n“U ovoj ekipi zalivskih zemalja, Katar je jedini koji, blago rečeno, ima razumijevanja za Iran. Katar smatra da nema potrebe i da nema razloga da zaoštrava sa Iranom. To je razlog koji je u ovom trenutku poslužio Saudijskoj Arabiji i njenim satelitima. Katar iskače iz šeme za koju Saudijska Arabija kaže da mora da bude jedinstvena i da je pod njenom kontrolom. Tramp je ubacio udicu sa tzv arapskim NATO-om koji treba da se formira i to u Rijadu, pod vođstvom Saudijske Arabije”, pojasnio je Dizdarević.\nDrugi razlog, dodao je, ogroman je animozitet na vjerskom planu između Saudijske Arabije, kao zemlje kojom vladaju vehabije, te Katara koji nije iz te priče.\n“Katar je neko ko je muslimanskoj braći otvorio vrata, ali ne samo njima, nego i sunitskim i još nekim snagama”, naveo je Dizdarević.\nKomentarišući činjenicu da je kao razlog za uvođenje sankcija Kataru navedeno da ova država daje podršku terorističkim grupama, on je naveo da su Saudijska Arabija i SAD morali da proizvedu neprijatelja.\n“Amerikanci su ušli u ovu priču da uzmu novac prvenstveno temeljem oružja i vojno-industrijskog kompleksa. Da bi to uzeli, oni moraju da proizvedu animozitete, zaoštravanja, ratove, strah… Pitanje terorizma je pitanje nad kojim se najviše užasava planeta, iako ne postavlja pitanje otkud terorizam i zašto. Naravno da ne postavlja, jer ovi koji su najpogođeniji su učestvovali u stvaranju terorizma sa zadnjim namjerama. Amerikanci su morali da pronađu nekoga ko je razlog za operacije, za ratove. To nije mogao da bude onaj ko po logici stvari jeste, a to je Saudijska Arabija. Vrhunski cinizam je da se sada Saudijska Arabija proglašava kao lider borbe protiv terorizma na Bliskom istoku, da ne kažem da je vrhunski cinizam od strane Amerikanaca koji zaboravljaju ko im je proizveo 11. septembar”, kazao je Dizdarević.\nOve dvije države, ponovio je, morale su da proizvedu neprijatelje, a taj neprijatelj je Iran.\n“Saudijska Arabija je ‘najnapaljenija’ na Iran, jer istorijski ne može da podnese činjenicu da ova zemlja postoji. Iran je zemlja koja pokušava da se modernizuje, zemlja koja ulazi u reforme i koja će time vrlo vjerovatno postajati sve više prihvatljiv faktor i za ekonomska pitanja kao partner. Iran je zemlja koja dugoročno ne odgovara ni SAD-u, odnosno Trampu, ni Saudijskoj Arabiji, koja histerično hoće da se nametne kao lider svih muslimana na Bliskom istoku. Amerikanci idu za novcem i zbog biznisa, ubacuju Saudijsku Arabiju u priču zato što je ova država, istorijski i psihološki, gotovo pripremljena da proizvede nemir tamo gdje se novci mogu zaraditi, a Katar se našao na mjestu na kojem se našao kao kolateralna šteta”, pojasnio je Dizdarević.\nGovoreći o tome da li Katar može preživjeti sankcije, on je istakao da ova država ima potencijal i kapacitet.\n“Međutim, neće mu biti nimalo lako, ali je pitanje do kojih granica su spremni ići tvorci cijele ove priče”, kazao je, između ostalog, Dizdarević.\nPrevious article Kur'an\nNext article Bog je Jedan


Inače, Dan srpskog jedinstva, slobode i nacionalne zastave obeležava se 15. septembra na dan kada je 1918. godine probijen Solunski front. Ovo je i zajednički praznik Republike Srbije i Republike Srpske\nObjavljeno: 15.09.2021. 07:49h\nSrbija danas obeležava Dan srpskog jedinstva, slobode i nacionalne zastave, a tim povodom u Beogradu je organizovan niz manifestacija. Prva počinje već u 8 časova, a centralna, koja je zakazana za popodne na Savskom trgu, usloviće i zatvaranje dobrog dela centra grada, a čak 39 linija Gradskog saobraćajnog preduzeća (GSP) će promeniti trasu.\nDan srpskog jedinstva, slobode i nacionalne zastaveIzmene u gradskom prevozuZatvorene uliceVojska SrbijeAleksandar Vučić


Saobraćaj na putevima u Srbiji je trenutno umerenog intenziteta, na naplatnim rampama se prolazi bez dužih zadržavanja, a slično je i na državnim putevima I i II reda, na kojima nema zastoja i prekida, saopštio je Auto-moto savez Srbije.\nAMSS vozačima savetuje da ukoliko planiraju put, izbegavaju vožnju u najtoplijem delu dana.\nPored turističke sezone u toku je i građevinska sezona, pa je potreban oprez za volanom prilikom prolaska deonica na kojima se izvode radovi.\nPodsećamo da se zbog radova na magistralnom putu na izlazu iz Kule ka Crvenki saobraćaj odvija jednom kolovoznom trakom i da je regulisan saobraćajnom signalizacijom, odnosno postavljen je semafor. Učesnicima u saobraćaju je upućen apel da budu oprezni priliskom izlaska iz Kule, odnosno ulaska i poštuju saobraćajne propise i ograničenje brzine.\nTagovi: auto-moto savez srbije amss radovi na putu saobraćaj


Srpski narod na vrijeme osjetio islamski fanatizam starijeg i mlađeg Izetbegovića – Zvornik Danas\nNaslovna/izbor urednika/Srpski narod na vrijeme osjetio islamski fanatizam starijeg i mlađeg Izetbegovića\nStvaranjem Republike Srpske, u kojoj Izetbegović nema nikakav uticaj, Srbi su ostvarili svoj vjekovni san da žive u svojoj državi, a Izetbegovićeva tvrdnja da su Srbi loš narod, a Srpska pravoslavna crkva primitivna, je patološki izraz mržnje prema narodu koji je na vrijeme osjetio islamski fanatizam i starijeg i mlađeg Izetbegovića\nMilorad Gutalj Send an email 24. јануара 2021\n352 3 minuta čitanja\nZVORNIK – Bošnjački lider Bakir Izetbegović tvrdnjom da su Srbi loš narod otvoreno je pokazao da njeguje velikomuslimanski nacionalizam u kome nema mjesta za narode koji ne prihvataju ideju islamske države BiH „najavljene“ u „Islamskoj deklaraciji“.\nSintagma „bošnjački lider“ ostaje u ovom pojmovnom obliku sve dok se neko od bošnjačkih vođa političkih stranaka, naučnih radnika, nevladnih organizacija ili zvaničnih organa političkog Sarajeva ne ogradi od ovih „teških riječi“ muslimanskog prvaka kojima je pokazao da je radikalni islamista.\nUprotivnom, ako ne bude reagovanja na „teške riječi“, biće da su se svi bošnjački prvaci stavili u službu Izetbegovićevog velikomuslimanskog nacionalizma.\nIzetbegovićeva zla politička misao po Srbe naročito se intenzivirala nakon izbora novog predsjednika SAD i najavljenog dolaska novog kancelara OHR-a.\nIzetbegović, ako mu se naknadno pojavi nasljedna pamet genetskog koda – „jedno mislim do podne, a drugo popodne“, ne može da se „vadi“ na novinarsko „izvlačenje iz konteksta“, jer je jasno i nedvosmisleno na primjedbu voditelja da su što tvrdi „Srbi loš narod, teške riječi“, odgovorio – neka su, to je tako!\nI tako je Izetbegović javno, ne kajući se, rekao šta misli o Srbima, stavljajući im do znanja da se njegova politička islamska ideologija nastalja u „amanet ostavljenoj Bosni“, u kojoj nema mjesta za politički misleće Srbe.\nIzetbegović je na gostovanju u Dnevniku D Federalne televizije, što je ostalo skoro neprimjećeno, napao i Srpsku pravoslavnu crkvu tvrdnjom da „pravoslavni popovi dolaze i osvještavaju škole, to rade, to treba prestati, to je primitivno, to ne valja, provocira drugu stranu…“.\nU ovoj izjavi Izetbegovića može se jasno naslutiti da bi sarajevski islamista, kada bi Bosna bila uređena prema njegovom „zakoniku“, zabranio Srpsku pravoslavnu crkvu, jer, po njemu, to što crkva radi ne valja, to je primitivno.\nDvostruka uvreda upućena srpskom narodu – „Srbi su loš narod“ i „to što radi Srpska pravoslavna crkva je primitivno i ne valja“ mogla bi da rezultira prekidom kontakata sa Izetbegovićem iz razloga što javno bez argumenata napada srpski narod, srpsku vjeru i srpsku crkvu.\nDa li će, poslije ovakvih kvalifikacija o Srbima i Srpskoj crkvi, predstavnici srpskog naroda imati i volje i želje da razgovaraju sa Izetbegovićem koji se direktno na neprimjeren način umiješao u rad Srpske pravoslavne crkve.\nHoće li srpski narod i Srpska pravoslavna crkva tužiti Izetbegovića na javno iznesene kvalifikacije i uvrede i o srpskom narodu i o Srpskoj pravoslavnoj crkvi?\nTeške Izetbegovićeve riječi ne osuđuju ni OEBS niti ambasade stranih zemalja u Sarajevu, iako svi u horu odmah reaguju na bilo kakvu izgovorenu „tešku“ riječ iz Republike Srpske.\nTako su OEBS, OHR i ambasade SAD, Velike Britanije i Švedske u Sarajevu, odmah reagovali i, kako su naveli, osudili „napad srpskog člana Predsjedništva BiH na člana Centralne izborne komisije“.\nU osudi su saglasni da se napadi na člana nezavisne institucije neprihvatljivi i zaslužuju da budu dalje ispitani od nadležnih institucija BiH što je prije moguće.\nDakle, zahtjev da se ispita napad na člana Centralne izborne komsije, čiji su članovi, uzgred rečeno, nezakonito izabrani, a zanemariti ili se oglušiti o Izetbegovićevu tvrdnju da su Srbi loš narod i da je primitivno to što radi Srpska pravoslavna crkva, mogu samo ljudi koji nemaju nikakav politički osjećaj ili su na nisko moralnoj liniji Izetbegovićevog stava.\nStranci se u BiH ponašaju kao na fudbalskoj utakmici, navijaju i aplaudiraju i na loše poteze sebi odabranog tima.\nIzetbegovićeva javno izrečena patološko uvredljiva izjava upozorila je Srbe da ne mogu graditi zajedničku BiH, u kojoj dominira Izetbegovićeva misao, nego samo na Republiku Srpsku koja Srbima garantuje političku, ekonomsku i svaku drugu razvojnu perspektivu i, naravno, slobodu.\nHrvati su vjerovali muslimanima i sa njima na krnjem referendumu 1991. godine izglasali krnju nezavisnost BiH. Tada ih je prevario stari Izetbegović, a sada se, 30 godina poslije, Hrvati bore protiv politike mlađeg Izetbegovića za politički i fizički opstanak, koji nastoji da im oduzme konstitutivnost i pretvori u manjinu bez identiteta.\nSrbi nisu nasjeli na prevare SDA iz devedesetih godina prošlog vijeka, stvorili su državu na koju i dalje kidišu Izetbegović i njegovi istomišljenici.\nStvaranjem Republike Srpske, u kojoj Izetbegović nema nikakav uticaj, Srbi su ostvarili svoj vjekovni san da žive u svojoj državi, a Izetbegovićeva tvrdnja da su Srbi loš narod, a Srpska pravoslavna crkva primitivna, je patološki izraz mržnje prema narodu koji je na vrijeme osjetio islamski fanatizam starijeg, a sada mlađeg Izetbegovića.


A. J. 13. jula 2018. 15:31\nTo bi praktično značilo da, na primer, Hrvatska više neće moći da ucenjuje Srbiju i blokira otvaranje novih pregovaračkih poglavlja, ukoliko se s tim složi većina zemalja Unije. Kvalifikovana većina, prema tom predlogu, podrazumeva da je za prolazak neke odluke neophodna podrška 55 odsto država članica, koje pokrivanju najmanje 65 odsto ukupnog stanovništva EU.\nKoordinatorka Nacionalnog konventa o EU Nataša Dragojlović za Sputnjik kaže da bi eventualno donošenje ove odluke trebalo tumačiti kao znak da neko želi definitivno da otkoči pregovore o pristupanju.\n„Ako je neko ovo namerio, to je kako bi se izbeglo blokiranje, jer čim je jedna zemlja protiv, odluka ne može da se donese. To može biti namera u pozadini ovog predloga, a da li je verovatno da će odluka biti doneta, meni lično nije, znajući kako funkcioniše Evropska unija. Potrebno je i vreme da se ta odluka donese“, kaže Dragojlovićeva.\n„Uvek ću biti sklon da za konačnu odluku o pristupanju neke države u punopravno članstvo treba jednoglasna odluka svih članica, ali za mnogo manje korake na tom putu, tokom pristupnih pregovora, možemo predložiti da bude dovoljna kvalifikovana većina“, naveo je Han.\nProfesor Fakulteta političkih nauka Dragan Đukanović kaže da je upravo ovo trenutak u kome je evidentno da je ovakva odluka nužna, podsećajući na kandidaturu Makedonije. Evropa očigledno traži model kako da se i u narednom periodu očuva vatra evropskih integracija država Zapadnog Balkana, kaže Đukanović.\n„Mislim da je to veoma značajno za ove države, jer one baš i ne uživaju nekakav preterano visok ugled i renome kod javnosti država zapadne Evrope. U tom smislu mislim da je dosta značajno da se, ako zaista dođe do prihvatanja ove inicijative, to i sprovede“, kaže Đukanović.\nI sada se pojedine odluke u EU donose kvalifikovanom većinom, kako male države ne bi bile u mogućnosti da blokiraju velike. Jer, na primer, uticaj Nemačke, koja ima više do 80 miliona stanovnika, ne može da bude isti kao uticaj Estonije, koja ima 1,4 miliona, ili Hrvatske sa 4,1 milion stanovnika.\nĐukanovića smo pitali i da li je eventualno donošenje ovakve odluke zapravo odraz mnogo većih neslaganja unutar unije, vezanih i za politiku odnosa prema SAD i drugim velikim silama, ali i nametanja volje „velikih“, kao što je Nemačka, koja je objektivno najjača i najuticajnija zemlja Evropske unije. Evropska unija je više desetina puta bila u krizi i isto toliko puta nalazila neku vrstu racionalnog odgovora, tako da uopšte ne sumnjam da će se i u ovom segmentu naći nekakva vrsta racionalnog političkog odgovora, kaže Đukanović.\n„Nemačka ne nameće svoju ulogu u tom smislu, već pokušava da kroz partnerstvo s drugim članicama iznađe određeno rešenje. Kada je u pitanju hrvatsko blokiranje Srbije bilo je evidentno da Nemačka treba da se umeša i na određeni način Hrvatskoj stavi do znanja da to što je u članstvu ne znači da mora da obustavi proširenje, posebno na jugoistok Evrope i zapadnog Balkana i podunavlja koje je Nemačkoj jako bitno iz strateških razloga“, objašnjava Đukanović.\nIz perspektive država zapadnog Balkana mislim da je ovo jako dobar predlog i iskreno se nadam da će proći, ali mnogo zavisi od političke volje u pojedinim državama članicama unije u ovom trenutku, ali ako je i sam Han to potvrdio, to veoma ozbiljna inicijativa, zaključuje Đukanović na kraju razgovora za Sputnjik.\nFILIP pre 7 meseca\nMislim da najvecu prepreku da Srbija bude brze primljena u EU,cinimo mi sami.Brzina prijema,zavisi od brzine kojom mi implementiramo primedbe koje su nam stavljene na primene zakonskih odredbi.Jedna od kljucnih primedbi EU odnosi se na nesamostalnost Sudova i na korupciju,koja hara svim porama naseg drustvenog sistema.Korupcija je narocito izrazena u zdravstvu,skolstvu,kod organa Opstina kao i raznih drzavnihi Sekretarijata. Pored svega sto opterecuje nase drustvo,Parlament Republike Srbije,ne lici vise na ozbiljnu instituciju.Gradjani su bukvalno zgadjeni,nacinom na koji Parlament radi,kao i samo ponasanje narodnih poslanika.Parlament se pretvorio u jedan lose organizovan cirkus.!\nCitaj dalje Priprema da Srbija ne moze da blokira Kosovo za EU. E kako rade i sve na stetu srpskog naroda. A mini dalje blejimo jer imamo onog sa medenicom.\nHolbrukovski plan Brisela za Kosovo razotkriva raspad u srcu…


Denis Šefik - Blic Sport\nJoš se nije smirio talas posle Šefikovog gola: "prepirka" Milorada Čavića i Marka Kešelja\nMilorad Čavić je u Kragujevcu otvorio školu plivanja, pa mu je teško pao poraz vaterpolista Radničkog od Crvene zvezde u finalu Kupa. Preko Tvitera je ogorčeno prokomentarisao odluku da se prizna spektakularan gol Denisa Šefika u poslednjoj sekundi meča, a na to mu je odgovorio bivši košarkaš crveno-belih Marko Kešelj.\nPrlainović: Drago mi je što je baš Šefik odlučio, Taš je neosvojiv uz podršku "delija"\nKapiten vaterpolista Crvene zvezde Andrija Prlainović rekao je da je njegova ekipa osvojila Kup golom koji se retko viđa i objasnio da su nepobedivi na bazenu na Tašmajdanu kada imaju podršku navijača.\nŠefik: Fenomenalan rezultat, iako smo izgubili od Radničkog\nIskusni golman vaterepolista Crvene zvezde, Denis Šefik bio je zadovoljan, jer je njegov tim uspeo da ublaži poraz (7:8) od Radničkog u Kragujevcu, u derbiju petog kola Prve A lige Srbije.\nTrener Juga: Partizan nas je istrošio psihofizički, i Šefik je bio sjajan\nTrener vaterpolista Juga Veselin Đuho rekao je da je ekipa Crvene zvezde zasluženo pobedila njegov tim u finalu Lige šampiona, kao i da je golman srpskog kluba Denis Šefik bio fantastičan.\nŠefik: Momci su izdržali neverovatne stvari i isključenja, o kojima ne bih sad govorio\nVaterpolista Radničkog Filip Filipović i golman Crvene zvezde Denis Šefik smatraju da je Radnički bio bliži trijumfu u utakmici koja je odlučivala o prvom mestu pred plej-of. Zvezda je izborila remi sa 8:8, što joj je odgovaralo zbog pobede u prvom duelu na Tašmajdanu sa 10:8.\nZvezda želi Prlainovića, Filipovića, Rađena i Šefika za Ligu šampiona!\nVaterpolo klub Crvena zvezda uveliko se sprema za debi u Ligi šampiona a kako za sada stvari stoje, u planu mu je da angažuje najbolje igrače Srbije i bivšeg golmana SCG Denisa Šefika.\nCrnogorci ne vode Šefika na Evropsko prvenstvo\nSelektor vaterpolo reprezentacije Crne Gore Ranko Perović objavio je spisak putnika za Evropsko prvenstvo koje će se održati u Ajndhovenu, a sve je iznenadila vest da stručnjak nije pozvao nekad najboljeg golmana Srbije i Jugoslavije Denisa Šefika.


Fudbaleri Njemačke napustili teren zbog rasističkih uvreda tokom meča protiv Hondurasa – Sport Centar Fudbaleri Njemačke napustili teren zbog rasističkih uvreda tokom meča protiv Hondurasa – Sport Centar\nFudbaleri olimpijske reprezentacija Njemačke napustili su teren pet minuta prije kraja prijateljskog meča sa selekcijom Hondurasa i tako protestirali zbog rasističkih uvreda koje je pretrpio Jordan Torunarigha.\nPrijateljska utakmica igrala se pred praznim tribinama Gradskog stadiona u japanskoj Wakayami.\n“Nakon što je naš igrač Jordan Torunarigha rasistički uvrijeđen, njemačka ekipa je zajednički napustila teren. Utakmica je prekinuta pet minuta prije kraja pri rezultatu 1:1“, navodi se u saopćenju njemačke olimpijske reprezentacije.\nNjemački nogometni savez je potvrdio vijest koju su prenijeli lokalni mediji koji tvrde da je rasističke uvrede 23-godišnjem njemačkom stoperu uputio fudbaler protivničke selekcije.\nNišta od ‘pokera’ evropskih reprezentacija u polufinalu OI: Egipat priredio senzaciju i izbacio Njemačku\nKošarkaška reprezentacija Slovenije u polufinalu na OI: Prvaci Evrope razbili Njemačku\nŽrijeb četvrtfinala košarkaškog turnira na OI: Sudar Španaca i Amerikanaca, Slovenci na Nijemce\nRukometni obračuni na OI: Španija bolja u trileru od Njemačke, Švedska se provukla protiv Bahreina\nOlimpijske igre: Brazil umalo prokockao veliku prednost protiv Njemačke, briljirao Richarlison


Informacioni sistem povećaće efikasnost djelovanja inspektora i špeditera\nInformacioni sistem Sanitarne inspekcije omogućiće špediterima da elektronski popunjavanju zahtjeve za pregled pošiljki iz redovnog uvoza. Time će se povećati efikasnost inspektora i olakšati procedura špediterima. >>\nDobra saobraćajna i lučka infrastruktura preduslov konkurentnosti\nOkruženje intenzivno investra u lučku i saobraćajnu infrastrukturu i potrebno je da Crna Gora drži korak kako bi bila konkurentna u odnosu na njega, poručeno je sa sjednice Odbora udruženja saobraćaja Privredne komore održane 29. marta.>>\nŠto hitnije pristupiti povećanju vrijednosti ugovora po javnim nabavkama\nPoremećaji na tržištu uzrokovali su poskupljenje gotovo svih građevinskih materijala, goriva, maziva i drugih resursa u lancu izvođenja građevinskih radova i usluga, a već danas se cijene repromaterijala ne mogu ni kontrolisati niti predvidjeti, te je neophodno što hitnije...>>\nSkupština PKCG: Što hitnije rješavati izazove krize\nSkupština Privredne komore Crne Gore, sa sjednice održane 28. marta, uputila je apel da je Crnoj Gori što hitnije potrebna funkcionalna Vlada koja će osigurati rješavanje izazova sa kojima se suočava poslovna zajednica usljed aktuelne krize zbog rata u Ukrajini. >>\nKriterijumi za dodjelu šuma da budu jednaki za sve drvoprerađivače\nDrvoprerađivači su formirali radne grupe koje će zajednički predložiti uslove i kriterijume vrednovanja ponuda za učešće na javnom pozivu za davanje državnih šuma na korišćenje u tekućoj godini. Dvije radne grupe drvoprerađivača zastupaće interese velikih i malih drvoprerađivača i...>>\nLanac snabdijevanja nije ugrožen\nTrgovci kontinuirano i efikasno ispunjavaju svoju misiju snabdijevanja crnogorskog tržišta. Iako inflatorna kretanja uzorokovana ratom u Ukrajini utiču na sve, lanac snabdijevanja u Crnoj Gori nije ugrožen. Brašno kao artikal zahtijeva poseban tretman i neophodno je uložiti dodatni...>>\nPrivredna komora razumije zahtjeve izvođača građevinskih radova za povećanjem ugovorenih iznosa po javnim nabavkama\nMogućnosti izmjena iznosa ugovora zaključenih po tenderima postoje, a iste stoje na raspolaganju naručiocima kao njihovo zakonsko ovlašćenje iz Zakona o javnim nabavkama, zaključeno je na današnjem sastanku predsjednice Privredne komore dr Nine Drakić i privrednika, sa...>>


Kinezima koncesija za izgradnju četiri beogradske garaže - Bizlife.rs\n07:30 Beograd, 25.12.2018.\nOsim budžeta, odbornici Skupštine Grada na poslednjoj sednici usvojili su i odluku da konzorcijumu dve kineske kompanije bude dodeljena koncesija za izgradnju četiri podzemne garaže u centru Beograda, prenosi N1.\nTaj konzorcijum bio je jedini ponuđač na pozivu za javno-privatno partnerstvo i kao izabrani koncesionar imaće u narednih 40 godina pravo da koristi i iznajmljuje garaže, ali i svih hiljadu i 800 novih parking mesta. Detalji koncesije skriveni su od javnosti, iako gradska vlast obećava da će ugovor biti javan.\nZa nacrt ugovora o koncesiji za finansiranje, izgradnju, upravljanje, održavanje i prenos četiri podzemne garaže na teritoriji Beograda, odbornici u Skupštini Grada dali su saglasnost krajem prošle nedelje. U trci za koncesiju, u kom nije ni bilo drugih ponuđača, posao je dodeljen kineskom konzorcijumu dva društva – “Chine Shandong” i “China Transinfo Technology”.\nOsim što će u centru srpske prestonice graditi nove podzemne garaže, kineski investitori će moći da u narednih četrdeset godina iste koriste i zarađuju od naplaćivanja parking mesta. Ipak, u ugovoru za koji je gradska Skupština dala zeleno svetlo, na mestu gde bi trebalo da stoiji koliko će godišnja naknada iznositi, umesto cifre – tačka.\nZamenik gradonačelnika Beograda, Goran Vesić, na pitanje N1 pod kojim uslovima je koncesionar dobio projekat izgradnje podzemnih garaža, kaže da cifra celokupne investicije bila poznata i javnosti i odbornicima, te da iznosi 40 miliona evra za 40 godina koncesije.\nIpak, bez odgovora na pitanja: koliko će Kinezi dati za godišnju koncesionu naknadu i po kojoj ceni će naplaćivati parking?\n“Konzorcijum je ponudio da investira 40 miliona evra za četiri podzemne garaže. Takođe, imali ste ponudu koja je javna, koja je objavljena i koju možete sutra da dobijete u Skupštini Grada, njihova ponuda je bila javna – tu nikakve tajne nema. Mi smo na ovoj sednici Skupštine Grada doneli odluku i dali saglasnost na model ugovora, sada će se o tom pregovarati i on treba da bude potpisan u roku od dva meseca, kada ugovor bude potpisan, tada će biti i objavljen. Građani će tačno znati kolika će biti cena i šta će se tačno dešavati, šta će se dešavati sa izgradnjom te garaže”, rekao je zamenik gradonačelnika Beograda Goran Vesić.\nA predviđeno je da se podzemne garaže grade na sledećim lokacijama: na Studentskom trgu – tri nivoa, na oko dvadeset hiljada kvadratnih metara, garaža koja će brojati oko 700 parking mesta. Druga – svega nekoliko stotina metara dalje: na Trgu republike, sa dva podzemna nivoa i oko 350 garažnih mesta. Kineski investitor ima zadatak da izgradi garažu i u Vlajkovićevoj na deset i po hiljada kvadratnih metara, ali i u Fruškogorskoj koja će imati pet podzemnih nivoa.\nTo što je, za sada, ugovor skriven od javnosti, uprkos obećanju gradske vlasti da će po potpisivanju biti objavljen, sporno je sa stanovišta organizacije Transparentnost Srbija. Zato programski direktor Nemanja Nenadić, upozorava da nije jasno kakav je interes Grada, koji obezbeđuje lokacije koncesionaru, u celom projektu.\n“Mislim da su podaci o dinamici takođe bitna stavka o kojoj bi trebalo da budu upoznati i odbornici Grada Beograda i javnost, zato što nije svejedno hoće li nekih 100 hiljada ili milion evra doći prve godine ili desete ili dvadesete godine, jer vrednost tog novca – iskoristivost je, naravno, različita. Morali bi da budu dostupni podaci o tome zašto se ide u ovakav vid ugovaranja, da li su isprobana neka alternativna rešenja – da Grad sam gradi garaže kao što je do sada činio, ako je to isplativo”, kaže Nenadić.\nbeograd izgradnja koncesija garaza


Izvor: Radio 021, 14.Dec.2018, 08:03\nPretraživač za brže i lakše pronalaženje "sumnjivih lica" sa poternica Ujedinjenih nacija koja su povezana sa terorizmom, nedavno su razvile Uprava za sprečavanje pranja novca i Institut "Mihajlo Pupin - Računarski sistemi".\nPomoćnik direktora >> Pročitaj celu vest na sajtu Radio 021 << Uprave za sprečavanje pranja novca Dragan Marinković kaže da je Srbija prva zemlja u regionu koja je razvila takav pretraživač.\n"Aplikacija je operativna, može joj se odmah pristupiti. Postavili smo je na naš sajt prošle nedelje i vodićemo našu internu statistiku koliko korisnika je pristupilo pretraživaču", rekao je Marinković.\nObjašnjava da su "označena lica" sva ona fizička i pravna lica prema kojima se primenjuju sankcije UN, a konkretno se odnosi na liste terorista, finansijera terorizma, terorističkih organizacija i lica koja se dovode u vezu sa širenjem oružja za masovno uništenje.\nReč je o listi, na koju se odnosi nekoliko Rezolucija UN-a, a u vezi sa Islamskom državom, Al-Kaidom, DNR Korejom, u vezi sa talibanima i povezanim fizičkim licima, grupama lica, privrednim i drugim subjektima.\nMarinković navodi da su ranije građani i pravna lica morali sami da proveravaju liste, dok ih je Uprava izveštavala o izmenama na listama.\n"Sada će pretraživanje biti mnogo jednostavnije i brže jer je aplikacija direktno povezana sa listama. U samom pretraživaču ima polja koja nije potrebno popuniti sva, već ono što zainteresovano lice koje hoće da pristupi pretraživaču ima od podataka. Tako imamo prezime, ime, datum rođenja, državu porekla i datum izmene sankcija na listi UN", rekao je Marinković.\nUkoliko se ispostavi da građanin ili poslovno lice ima poslovni odnos, taj poslovni odnos se prekida, prijavljuju "označeno lice" Upravi za sprečavanje pranja novca i zamrzavaju njegovu imovinu.


Zvezda ubedljiva za oproštaj od Evrokupa - Sport - Dnevni list Danas\nPočetna » Sport » Zvezda ubedljiva za oproštaj od Evrokupa\n1Piše: Beta 05. februara 2019. 20.47\nCrveno-beli su Top 16 fazu završili sa dve pobede i četiri poraza, dok španski tim sa skorom 3/3 ide u narednu fazu takmičenja.\nNajefikasniji u pobedničkom timu bio je Džo Regland sa 17 poena, poen manje ubacio je Dejan Davidovac, dok su Nemanja Nenadić i Stratos Perperoglu postigli po 13. U redovima Malage najbolji je bio Kajl Viltjer sa 18 poena, dok je Dragan Milosavljević meč završio sa devet poena.\nU utakmici bez posebnog takmičarskog značaja, obzirom na to da je Malaga još ranije obezbedila plasman u četvrtfinale, a crveno-beli ostali bez šanse da se plasiraju dalje iz grupe, viđena je efikasna igra s obe strane.\nMalaga je nešto bolje počela meč pred oko 2.500 gledalaca u nekadašnjem Pioniru, a u finišu prve četvrtine stigla je i do šest poena prednosti (21:27).\nEkipa Milana Tomića je preko Fajea i Davidovca uspela da se vrati i na prvu pauzu ode s poenom zaostatka, da bi u drugoj deonici u potpunosti preuzela kontrolu.\nMalagi je nedostajalo energije u odbrani, a beogradski tim u tim trenucima predvodio je Nenadić, pa su crveno-beli postepeno uvećavali prednost i na poluvreme otišli sa „plus“ 16 (57:41).\nGosti su u trećoj četvrtini predvođeni Fernandesom u par navrata uspeli da delimično smanje zaostatak, ali ne i da ozbiljnije ugroze Zvezdu.\nDavidovac i Dobrić bili su najraspoloženiji u sastavu crveno-belih koji su na kraju u Top 16 fazi takmičenja uspeli da upišu drugi trijumf.\nEvrokup, KK Crvena zvezda, Košarka\nZvezda nije ubedljiva, štaviše, igra bez odbrane, te čudi da su u ligi izgubili jednu utakmicu. Ali, Čović kaže, Aba je najvažnija (čitaj, isplativa). Pa onda kad, i ako naredne godine zaigra Evroligu, u mečevima sa Makabijem, Realom, Bajernom čuvaće snagu za Olimpiju, Široki, Zadar i tako u krug. Zavrti se tu i tamo milion dva, podeli na ravne časti i Jovo nanovo u besciljnoj trci. To nije košarka. Prava i savremena košarka igra se jedino u Megi, jer je jasan cilj, razvoj mladih košarkaša i njihov export u USA.


Šef NATO: Još vojske da obuzdamo Putina\nGlavnokomandujući NATO snagama i američkom vojskom u Evropi Kertis Skaparoti izjavio je da je u Evropi neophodno razmestiti još jednu oklopnu tenkovsku diviziju, kao i dodatne snage mornarice i avijacije pete generacije kako bi se “uspešno sprovodilo vojno obuzdavanje Rusije”.\n“Trenutno imamo oko 60.000 vojnika svih rodova u Evropi. Te snage u stanju su da obuzdavaju Rusiju. Međutim, uzimajući u obzir modernizaciju snaga koju sprovodi Rusija, potrebno nam je još snaga”, kazao je on obraćajući se američkom Kongresu. Dodao je da bi tenkovska divizija u Evropi mogla da bude raspoređena na stalnoj umesto na rotacionoj osnovi, kao i da je zbog pretnji od ruskih podmornica potrebno investirati u izgradnju brodova.\nNešto ranije portparol Kremlja Dmitrij Peskov rekao je da Rusija izuzetno negativno gleda na povećanje vojnog prisustva SAD u Evropi. Inače, američki nosač aviona “USS Karter Hil”, sa ukrcanim marincima vojske SAD, pre nedelju dana uplovio je u vode Crnog mora gde zajedno sa rumunskom mornaricom učestvuju u vojnoj vežbi “Prolećna oluja”.\nAP: Opozicioni kandidati suočeni s medijskom blokadomPredstavljena Deklaracija o zajedničkom jeziku


Herceg Novi i Foča zajednički do mnogih projekata – Portal Herceg Novi\nHerceg Novi i…\nPredsjednici opština Herceg Novi i Foča, Stevan Katić i Milan Vukadinović sastali su se danas kako bi razgovarali o povezivanju i saradnji dva grada. Iz Opštine Foča upućena je inicijativa za bratimljenje, sa kojom su se saglasili predstavnici hercegnovske lokalne uprave.\nKako je istaknuto na sastanku, dva grada već godinama sarađuju i postoji obostrana zainteresovanost da taj odnos bude ozvaničen bratimljenjem. Dogovoreno je da će u narednom periodu biti nastavljena komunikacija kako bi bili ostvareni svi formalni preduslovi za potpisivanje sporazuma.\nPrepoznata je i mogućnost za saradnju u oblasti zdravstvenog turizma i zapošljavanja, s obzirom na činjenicu da Herceg Novi ima Institut Igalo, a Foča Medicinski fakultet.\nČelnici dvije opštine razgovarali su i o potrebi uređenja putne infrastrukture na pravcima koji povezuju Crnu Goru i Bosnu i Hercegovinu, kao jednom od najvažnijih razvojnih pitanja. Saglasili su se da je ovo tema od obostranog interesa, čije rješavanje na državnom nivou treba inicirati zajedničkim snagama.\nTags: FočaHerceg Novi


MUZIKA ZBLIŽILA VALJEVO I VELENJE\nponedeljak, 16 oktobar 2017 12:04\nTrend koncertnih gostovanja van Valjeva, MŠ „Živorad Grbić“ nastavila je i ove godine, realizacijom koncerta u Velenju, 12. oktobra. Saradnja izmedju muzičkih škola Valjeva i Velenja, započeta prošlog decembra, svoj nastavak je doživela u periodu od 11. do 13. oktobra, kada je 21 učenik i 5 profesora valjevske muzičke škole, umetničku muziku svog grada predstavilo na koncertu „Muzika zbližava“ u saradnji sa kolegama iz Glazbene šole „Fran Korun Koželjski“ .\n„Boravak u Velenju je svakako iskustvo značajno iz nekoliko razloga“ izjavila je direktorka valjevske muzičke škole, mr Suzana Radovanović Perić. „Najpre, ova saradnja predstavlja unapredjivanje odnosa Valjeva i Velenja i na polju kulture. Činjenica da je velenjska muzička škola jedan od najatraktivnijih i najrespektabilnijih centara muzičkog obrazovanja u ovom delu Evrope ali i jedna od najznačajnijih kulturnih institucija Slovenije, motivisala je valjevsku muzičke školu da inicira program koji bi nas povezao. Muzika je naša zajednička definicija i potpuno je prirodno upravo kroz nju prezentovati mladi umetnički potencijal Valjeva i Velenja. Kao pedagozi ali prvenstveno umetnici, veoma se trudimo da kreiranjem ovakvih programa javnosti ali i zvaničnicima naših gradova, pokažemo kvalitet i kreativnu snagu koju obe institucije imaju a koja svakako zaslužuje da bude i prepoznata kao značajan resurs za kreiranje umetničkog ambijenta obe sredine. Najpre valjevski koncert „Bliski susret muzikalne vrste“ održan u decembru 2016. a onda i koncert „Muzika zbližava“ jesu oni svetli trenuci koji inspirišu dalje razvijanje škola ali i unapredjuju imidz kulture oba grada i svakako čine da kontakt Valjeva i Velenja bude još čvršći i plodotvorniji“ tvrdi Suzana Radovanović Perić.\nNa koncertu u koncertnoj Sali velenjske muzičke škole, nastupili su flautistkinje Marija Obradović i Anica Mićić (klasa: prof. Aleksandar Burkert) kao i violinistkinja Nikolina Gavrić (klasa: prof. Angelina Novaković) uz klavirsku saradnju prof. Milice Prodanović. Predstavljanje Valjevaca zaokruženo je nastupom ansambla „Flautissimo“ i muziciranjem kamernog gudačkog orkestra „Feniks“ pod dirigentskom palicom mr Snežane Stevanović. Koncert je završen glamuroznim nastupom zajedničkog simfonijskog orkestra dve škole. Preko 70 mladih muzičara zvučalo je kroz „Finlandiju“ Jana Sibelijusa i obradu slovenačke narodne pesme „ Lepe ste, ve karavanke“. Pored koncerta, valjevski mladi i malo stariji muzičari iz MŠ „Živorad Grbić“ posetili su Velenjski muzej, Velenjsko jezero ali i uživali u zvaničnom prijemu u gradskoj kući na poziv gradonačelnika Velenja, gospodina Bojana Kontiča.\nOdlazak MŠ „Živorad Grbić“ u Sloveniju realizovan je zahvaljujući donacijama firmi „Gorenje“, „Krušik“ i „Dunav Osiguranje“ ali i dragim prijateljima valjevske muzičke škole, dr Zoranu Jokiću, Aleksandru Djukiću i Suzani Tofilovski.


Promena pravila za mlade u Erbnb-u posle trostrukog ubistva | Novine Toronto\nPromena pravila za mlade u Erbnb-u posle trostrukog ubistva\nPosle ubistva trojice mladića pre desetak dana u Torontu, kompanija Erbnb odlučila je da zabrani mlađima od 25 godina da zakupe čitavu kuću.\nDirektor Kris Lehan izrazio je duboko žaljenje zbog gubitka života mladih ljudi i istakao da će biti preduzete mere da se izbegnu ovakvi incidenti.\nPo njegovim rečima, izuzetno je važno zauzeti odgovoran stav, budući da kada mladi ljudi zakupe čitavu kuću, mnogo češće dolazi do incidenata.\nOn, međutim, nije dao nikakve podatke kojima bi potkrepio ovu svoju tvrdnju. Jedino je pomenuo da se u oko 0,03 odsto zakupljenog prostora načini neka šteta u objektu, a da u 0,06 odsto slučajeva ima bezbednosnih problema.\nErbnb je još prošle godine, kada je u Kaliforniji ubijeno petoro na zabavi u iznajmljenoj kući, najavio zabranu takozvanih ‘kuća za zabave’. Tada su zabranjene zabave sa otvorenim pozivom za sve zainteresovane, koji su najčešće upućivani preko društvenih mreža.\nMladi će moći da zakupe kuću ukoliko imaju bar tri pozitivna mišljenja, a potom i da ispune uslov da je iznajmljeni objekat dovoljno udaljen od njihove stalne adrese. Kanada će, posle SAD-a, biti druga zemlja u koju se uvodi i stalna telefonska linija, koju će moći da koriste građani koji primete bilo šta što ih uznemirava.\nErbnb je takođe najavio da će u naredne tri godine donirati 300 hiljada dolara organizaciji Kanadski lekari za zaštitu protiv oružja.


Posted on 01/08/2020 inSvet, Vesti\nRadne grupe vladajuće frakcije usaglasile su se da olakšice, koje ističu krajem godine, produže za dve godine, ali su se usaglasile i u vezi sa smanjenjem mogućnosti da nekvalifikovana snaga može da ih koristi, prenosi Tanjug pisanje „Velt am Zontaga“.\nPravilo za radnike sa Zapadnog Balkana uvedeno je pre pet godina nakon što su vlasti zemlje Zapadnog Balkana uvrstile među „bezbedne zemlje porekla“ sa ciljem smanjenja masovne imigracije preko sistema za azil.\nUzdrmano gastarbajtersko tržište\nBrzina i silina virusnog destruktivnog talasa s puno početnih, prenosnih i posledičnih nepoznanica ukazala je na naučnu nespremnost i sve manjkavosti u kriznim razdobljima po puno društvenih i državnih parametara uređenih sistema, društava, prostora i država. Svet je jednostavno zastao, a nova vremena i novi obrasci organizovanja postali su nužnost.\nZatvaranje u uske nacionalne okvire i povratak državnim odlukama u interesu vlastite populacije uzdrmao je pomno političko-diplomatski građeni asocijacijski sistem i potvrdio obrazac funkcionisanja u novim kriznim i mogućim budućim okolnostima.\nPonovno se potvrdilo kako je ljudska populacija apsolutno najvažniji deo svakog društva i prostora i osnovni činilac svake delatnosti, a dolazak iznenadne i neplanirane krize (virusne ili neke druge) udar koji poremeti manje-više sve ustaljene zakonitosti, prenosi „Geopolitika“.\nFinansijski i radni poremećaji su posebno vidljivi i s dalekosežnim posledicama, pa su rezolutne odluke i postupanja nacionalnih vlada ključni za ublažavanje destrukcije i usmeravanje razvojnih procesa u budućnosti. Zasnovana naravno na znanju, sposobnosti, odgovornosti i stručnosti uz napuštanje dosadašnjeg političkog determinizma.\nOtkaz se pokazao kao najjednostavnija poslovna mera i zapravo je negacija ključne važnosti ljudske populacije u svim delatnostima. Delom su otkazi radnog odnosa nužnost zbog nemogućnosti stvaranja potrebnih prihoda, ali delom su i posledica smanjivanja profitnih trendova, neplaćanja za fizički izostanak s posla, nesposobnosti kriznog upravljanja i slično.\nNasuprot tome, zatvaranjem granica, zabranom putovanja i socijalnim razdvajanjem, neke druge delatnosti koje nisu morale da zaustavljaju svoju aktivnost (građevinska npr. i slične), imaju istovremeno veliki problem održavanja funkcionalnog poslovanja upravo zbog nemogućnosti osiguravanja radne snage mobilnim ili migracijskim modelom.\nRazmatranje nastavka i definisanje novih obrazaca zapošljavanja, podsticajnih mera i migracijskih zakonitosti radne snage potvrđuju se i svrstavaju među prioritetna odlučivanja i postupanja. To potvrđuju i posledice krize upravo u Austriji i Nemačkoj, zbog čega se nužno promenila i projekcija potrebe za radnom snagom iz balkanskih zemalja.\nPreviousPrevious post: Američki ekspert: Do kraja godine dolar će propasti\nNextNext post: Tucite svoju decu čim primetite da počinju da liče na vas: Legendarni Duško Radović je imao pravi recept za vaspitanje dece


Bužet SAD ima deficit od 984 milijarde dolara | Novine Toronto\nBužet SAD ima deficit od 984 milijarde dolara\nFederalni budžet SAD će, u 2019. godini imati deficit od 984 milijarde dolara, najveći u poslednjih sedam godina, za 26 odsto veći od onog u 2018. godini i sa prognozom da će u sledećoj godini dostići hiljadu milijardi dolara, saopštila je vlada.\nOna je to obrazložila izgubljenim budžetskim prihodima zbog smanjenja poreza u 2017, koje je uveo predsednik Donald Tramp, kao i dodatnim milijardama dolara, potrošenim na vojne, zdravstvene, socijalne programe kao i one namenjene starijima.\nOve prognoze su u suprotnosti sa Trampovim obećanjima tokom predizborne kampanje kada je on tvrdio da će gubitke prihoda od smanjenja poreza, nadoknaditi smanjenjem troškova i povećanim prihodima od rasta koji će doneti to smanjenje. Prihodi budžeta su porasli za 4 odsto, za fiskalnu 2019. godinu koja je završena 30. septembra, ali su rashodi porasli dvostruko više.\nSada se, međutim visdoki deficit pojavljuje u potpuno drugačijim uslovima, u vremenu kada je stopa nezaposlenosti na istorijski niskom nivou i kada se ekonomija nalazi u 11, rekordnoj, godini ekspanzije.


Nabavka lekova vredna 10 milijardi puna kontroverzi\nCentar za istraživanje, transparentnost i odgovornost iz Beograda (CRTA) ocenio je da je Republički fond za zdravstveno osiguranje (RFZO) loše organizovao centralizovanu nabavku lekova sa A i A1 liste vrednu blizu 10 milijardi dinara i naveo da je postupak bio netransparentan.\n"Komisija RFZO je 11. decembra pokrenula postupak javne nabavke lekova donošenjem Odluke u kojoj stoji da je vrednost nabavke skoro 25 milijardi dinara i da se sprovodi za period od 12 meseci. Nakon samo četiri dana, Odluka se menja na šest meseci, a vrednost nabavke na 9,7 milijardi dinara", rekao je Jordović i dodao da RFZO nije objasnio zašto je to uradio.\nCRTA se kao građanski nadzornik u ovom postupku obratila i Komisiji za zaštitu prava u postupcima javnih nabavki da proveri njihove brojne primedbe na sam postupak centralizovane javne nabavke, ali je po mišljenju Jordovića Komisija stala na stranu RFZO i sve prigovore odbacila kao neosnovane.\nCRTA je osporila ispunjenost uslova za pokretanje postupka, jer je javna nabavka pokrenuta pre nego je donet Zakon o budžetu za 2015, što je uslov da se donesu finansijski planovi RFZO ili PIO fonda.\n"U odgovoru RFZO je navedeno da je javna nabavka pokrenuta u skladu sa Zaključkom Vlade Srbije od 30. oktobra, a tek nakon toga je RFZO usvojio Plan centralizovanih javnih nabavki za 2015", rekao je Jordović i naveo da je takvo postupanje protivno Zakonu o javnim nabavkama i Uredbi o planiranju i vrsti roba i usluga za koje se sprovode centralizovane javne nabavke.\nIz RFZO su naveli da je Vlada svojim zaključkom dala saglasnost da započnu postupke centralizovanih javnih nabavki u 2014. u skladu sa Uredbom o planiranju, pre usvajanja Finasijskog plana RFZO za 2015.\nOni smatraju da je vlada samo ograničila da iznos centralizovane nabavke ne sme biti veći od finansijskog plana RFZO za 2014. godinu.\nRFZO je postupak javne nabavke pokrenuo 11. decembra 2014, a nakon otvaranja ponuda Komisija RFZO je započela pregled i stručnu ocenu pristiglih ponuda, nakon čega bi trebalo da zaključi okvirne sporazuma sa najpovoljnijim ponuđačima za 1.222 partije lekova.\n"U toku je postupak centralizovane javne nabavke lekova sa Liste A i Liste A1 za koju je bilo otvaranje ponuda 27. februara 2015. Komisija za navedenu javnu nabavku vrši pregled i stručnu ocenu pristiglih ponuda. Obaveštavamo Vas da nisu podnete ponude za 199 partija/lekova i za njih će se ponoviti postupak nabavke", naveli su iz RFZO.\nJavna nabavka se sprovodi za period od šest meseci (mart-avgust 2015. godine) i do kraja marta trebalo da budu zaključeni okvirni sporazumi sa ponuđačima.\nCRTA je zamerila RFZO što su količine lekova koje su predmet javne nabavke okvirne i da RFZO ne može da garantuje da će biti i otkupljene od distributera, a jedna od primedbi CRTE je zašto u postupku nabavki nisu uključene privatne apoteke.


SAD: Razočarenje ako Rusija dopusti Snoudenu da napusti aerodrom\nTelevizijski izveštaj o Snoudenu na ekranu u kafiću na moskovskom aerodromu\nAmerički Stejt department zatražio je razjašnjenje od Moskve povodom izveštaja da je bivši saradnik američke obaveštajne službe Edvard Snouden dobio dokumenta od Rusije koja mu omogućavaju da napusti aerodrom gde boravi već mesec dana.\nPortparolka Stejt departmenta Džen Psaki rekla je da je američki državni sekretar Džon Keri telefonom razgovarao sa ruskim kolegom Sergejom Lavrovim o slučaju Snouden.\n"On je ponovio naš stav da gospodin Snouden treba da se vrati u SAD i odgovara na sudu", rekla je ona:\n"Videli smo naravno novinske izveštaje i traži se objašnjenje od ruske vlade. Očigledno je da bi bilo koji potez koji bi omogućio gospodinu Snoudenu da napusti aerodrom bio veoma razočaravajuć".\nKeri je u razgovoru sa Lavrovom istakao da Snouden nije aktivista za zaštitu ljudskih prava, već osoba koja se tereti za tri krivična dela.\nPrethodno je portparol Bele kuće Džej Karni rekao novinarima da zvanični Vašington traži od ruskih vlasti razjašnjenje situacije oko Snoudena i da li je bilo nekih promena u vezi sa tim.\nRuski mediji su javili da je Snouden od ruskih vlasti dobio dokumenta sa kojima može da uđe na teritoriju te zemlje.\nOdbegli bivši saradnik američke obaveštajne službe Edvard Snouden još nije dobio dokument koji bi mu, kao zvaničnom podnosiocu zahteva za azil, omogućio da napusti tranzitnu zonu moskovskog aerodroma Šeremetjevo, rekao je njegov advokat Anatolij Kučerena, negirajući time ranije izveštaje:\n“Trenutno njegov zahtev za azil je u rukama ruske Federalne imigracione službe. Ona može do tri meseca da razmatra zahtev. Tokom perioda razmatranja, ova služba izdaje potvrdu koja bi trebalo da mu bude predata, a u kojoj piše da je njegov zahtev primljen i da je uzet u razmatranje. Ova potvrda praktično može da bude izdata u bilo kom trenutku. Za sada još uvek nije izdata".\nRuski predsednik Vladimir Putin rekao je da Snouden mora da prekine sa odavanjem informacija koje mogu da nanesu štetu SAD ako želi da ostane u Rusiji.\nSnowden ipak traži politički azil od Rusije\nRusija: Odnosi sa SAD važniji od Snowdena


Posao Archives - eBosna\nKompanije iz BiH i sa Zapanog Balkana imaju šansu da ostvare saradnju i postanu dobavljači njemačkih firmi\nKompanije iz Bosne i Hercegovina i sa Zapanog Balkana ponovo imaju šansu da ostvare saradnju i postanu dobavljači njemačkih firmi. Cilj projekta je da se u okviru jednodnevnog događaja odabrane kompanije iz Bosne i Hercegovine i zemalja Zapadnog Balkana sastanu sa…\nAgencija za rad i zapošljavanje BiH je informisana da su se u ovoj državi pojavili slučajevi prevara prilikom zapošljavanja radnika iz BiH\nAgencija za rad i zapošljavanje BiH je informisana od bh. radnika u Slovačkoj Republici da su se u ovoj državi ponovo pojavili slučajevi prevara prilikom zapošljavanja radnika iz BiH. – Budući da Bosna i Hercegovina nema zaključen sporazum o zapošljavanju sa…\nZarada na istoku: U američkom preduzeću godišnje sam zarađivao oko 60.000 dolara, a u Njemačkoj oko 18.000 eura\nVisoke plate sa sigurnosnim rizicima Bosanci i Hercegovci u potrazi za boljim poslom i životom usmjereni su ne samo na odlazak u zemlje zapadne Evrope nego i mnogo dalje od kuće, prema Istoku. Prema neslužbenim informacijama, u preduzećima Afganistana i Iraka, u…\nNjemačka firma otvarila pogon u BiH: Do kraja godine 50 novih radnika a u narednoj godini još 50\nMinistar privrede USK Nijaz Kadirić ističe da je ovo dobar primjer saradnje sa dijasporom koja je dovela vlasnike firme Njemačka investicija, 257. u BiH, vrijedna oko šest miliona maraka, svoje mjesto našla je u sanskoj Prvomajskoj ulici. Na taj korak vlasnika su…\nSlovenci traže radnike: Ko dovede novog radnika, dobije 250 eura stimulacije\nU posljednje četiri godine iznos stranih investicija u Sloveniji veći je za 4,5 milijarde eura Godinama su Slovenci gubili bitku za strane investicije. Slovaci, Česi i Mađari u tome su bili uspješniji pa je jedan od najvažnijih ciljeva bivše Cerarove vlade bio…\nPoslodavci kažu da njemačke plate ne mogu ponuditi, te se žale da, taman kada "proizvedu" dobrog radnika, on im se zahvali i ode u inostranstvo\nPoslodavci kažu da njemačke plate ne mogu ponuditi, te se žale da, taman kada “proizvedu” dobrog radnika, on im se zahvali i ode u inostranstvo Panika vlada u bh. građevinskim preduzećima na pragu predstojeće sezone, jer je, kako priznaju, i svijećom…\nBiH490Biznis50Crna hronika28Košarka1Ljepota2Nogomet57Ostali sportovi10Posao6Posao1Regija35Sport69Svijet56Tenis3Uncategorized41Vijesti577Zanimljivosti48Zdravlje95\nŠljive poboljsavaju apetit, ublazavaju nervozu, jacaju srce i imunitet, ciste organizam od otrova


Utorak, 15. decembar 2020.\nVeštačka inteligencija na evropski način: Zaštita osnovnih prava u doba veštačke inteligencije\nNa poziv Agencije Evropske unije za osnovna prava, potpredsednik Narodne skupštine dr Vladimir Orlić i predsednica Odbora za ustavna pitanja i zakonodavstvo Narodne skupštine Jelena Žarić Kovačević učestvovali su na onlajn konferenciji Veštačka inteligencija na evropski način: Zaštita osnovnih prava u doba veštačke inteligencije.\nKonferenciju su organizovali Agencija Evropske unije za osnovna prava i nemačko Savezno ministarstvo za pravdu i zaštitu potrošača u okviru nemačkog predsedavanja Savetu Evropske unije, 14. decembra 2020. godine.\nU uvodnom delu konferencije, među govornicima bili su savezna ministarka Nemačke za pravdu i zaštitu potrošača Kristin Lambreht (Christine Lambrecht), direktor Agencije Evropske unije za osnovna prava Majkl O’Flaherti (Michael O’Flaherty) i EU komesar za pravdu Didije Rejnders (Didier Reynders).\nNakon uvodnog izlaganja, učesnicima je predstavljen izveštaj Agencije Evropske unije o osnovnim pravima „Stvaranje budućnosti – veštačka inteligencija i osnovna prava u EU“. Eksperti koji su radili na izradi ovog Izveštaja, predstavili su ključne tačke koje se spominju u Izveštaju: definiciji veštačke inteligencije (VI), slučajevima primene VI u Evropskoj uniji, svrsi korišćenja VI, zakonodavnom okviru zaštite osnovnih prava, zaštiti podataka, jednakosti i nediskriminaciji, pristupu efikasnom pravnom leku i proceni uticaja VI u praksi i pod kojim uslovima.\nU okviru prvog panela „Automatizacija javne uprave - Upotreba VI u javnom sektoru i uticaj na osnovna prava“, panelisti su govorili o primerima upotrebe VI, prednostima upotrebe, izazovima i mogućim rešenjima vezanim za zaštitu osnovnih prava prilikom upotrebe VI u javnom sektoru.\nDrugi panel „Poslovni modeli i VI - Upotreba VI u privatnom sektoru i uticaj na osnovna prava“ je bio prilika da se raspravlja o izazovima upotrebe VI u kompanijama i kakav se uticaj time vrši na osnovna prava.\nU okviru trećeg panela „VI i agenda politike EU - Kako unaprediti osnovna prava sa regulatornim okvirom EU koji se odnosi na VI“, naglašena je potreba da se veštačka inteligencija koristi u skladu sa osnovnim pravima u Evropskoj uniji. Nagovešteno je predstavljanje nacrta zakonodavnog okvira Evropske unije u oblasti VI za prvi kvartal 2021. godine. Takođe, naznačeno je da Savet Evrope planira raspravu u narednim danima o pitanju da li je neophodno usvajanje povelje o veštačkoj inteligenciji. Podsetili su da će sutra biti predstavljen Zakon o digitalnim uslugama Evropske komisije.


Bivsi premijer Kosova i lider Alijanse za buducnost Kosova Ramus Haradinaj predsedavao je sastankom Glavnog odbora stranke uoci sutrasnjeg odlaska u Hag na sudjenje, koje pocinje 5. marta. On je optuzen za zlocine nad Srbima, Romima i Albancima na Kosovu 1998. godine. Haradinaj je od clanova svoje stranke zatrazio da se distanciraju od postupaka koji stete procesu. On je izrazio uverenje da ce u Hagu istina pobediti.\nHaradinaj se u petak sreo sa kosovskim liderima i ssefom UNMIK-a Joakimom Rikerom, iako je Tužilasstvo Haškog tribunala zatražilo od sudskog veća da spreči njegov sastanak sa šefom UNMIK-a ocenivši da bi stvorilo utisak da ima podršku Misije UN-a i dodatno zastrašilo svedoke koji već odbijaju da daju svoj iskaz. Predsednik Srbije Boris Tadich takodje je kritikovao susret Haradinaja i Rikera.


Lorenzo najbolji u haosu Aragona - Nacionalna Klasa\nYou are here : Home / Vesti / Moto takmičenja / Lorenzo najbolji u haosu Aragona\nLorenzo najbolji u haosu Aragona\tRosi i Lorenco su tokom treninga i kvalifikacija imali problema sa podešavanjima što je rezultovalo dosta lošim startnim pozicijama, ali ih to nije sprečilo da odmah nakon starta napadnu dve HRC Honde, koje su bile ispred njhi. Ponešen dobrim rezultatom sa Mizanoa, Rosi ne uspeva da ostane dugo u borbi i biva žrtva prevrtljivih uslova na pisti jer u trećem krugu u žaru borbe sa Pedrozom za trenutak izlazi van piste i naleće na vlažnu veštačku travu što dovodi do trenutnog pada sa motocikla.\nKako su uslovi na pisti postajali sve gori, jer se kiša na pojedinim sektorima sve više pojačavala, promene pozicija među vodećom trojkom su postajale sve češće, ali je bilo evidento da su se Honde Markeza i Pedrose bolje snalazile na mokrim delovima piste dok je Lorenzo morao voziti obazrivo što ga je koštalo priključka za konkurentima.\nDobro ponašanje Hondi na mokrim delovima piste je HRC dvojcu ulilo lažno samopuzdanje pa su obojica ostali na motociklima za suvo čak i kada je Lorenzo u sedamnaestom krugu otišao da zameni mašinu. U narednom krugu će se pokazati da su odluke sva tri vozača bile ključne za dalji tok trke pošto se kiša dodatno pojačava i sva prednost Hondi nestaje na spektakularan način pošto sa mašina padaju prvo Pedroza, a potom i Markez ostavljajući prvu poziciju u rukama Lorenca. Nakon padova HRC dvojac se uspeo vratiti na pistu, a nakon što su zamenili motocikle su uspeli da dođu do cilja. Trku su završili na pozicijama 13. i 14.\nZbog kikseva oba Hondina vozča do izražaja je došla i odlična taktika NGM Forward i Ducati timova čiji su se vozači Kračlou i Espargaro odlučili za ranu zamenu motocikala što im je omogućilo da se do same linije cilja bore za pozicije dva i tri. U toj borbi bolje je prošao Aleš Espargaro koji je liniju cilja prešao kao drugi dok je Kračlou bio treći sa samo dvanaest hiljaditih zaostatka. Osvajanjem druge pozicije Espargaro je ostvario najbolji plasman za jednu open mašinu u dosadašnjoj njihovoj istoriji dok se Kračlou osvajanjem treće pozicije po prvi put na Dukatiju popeo na podijumsko postolje pa zbog toga nije ni čudno što smo tokom dodele pehara gledali verovatno najveseliji podijum ove godine.


Mladi SDA i Udruženja proistekla iz rata organizirali Dan bijelih traka u Distriktu | Brčanski Forum\nMladi SDA i Udruženja proistekla iz rata organizirali Dan bijelih traka u Distriktu\nU organizaciji Asocijacije mladih SDA Brčko distrikta u saradnji sa udruženjima proisteklih iz prethodnog rata, danas je u Brčkom obilježen Dan bijelih traka.\nDan bijelih traka se obilježava na spomen žrtvama stradalih u Prijedoru 31.05.1992., a građani Distriktu, dominantno mlađe populacije danas su na Trgu mladih simboličnom šutnjom odali počast stradalima.\n“Danas obilježavamo Dan bijelih traka, dan sjećanja na prijedorske žrtve, dan kojim je započelo etničko čišćenje nesrpskog stanovništva na području Prijedora.\nOvim činom na simboličan način želimo odati počast za preko 3.000 nevino stradalih i poslati poruku da nikada nećemo zaboraviti i da ćemo stalno podsjećati na svaki zločin, kako nam se isti ne bi ponovio.”, kaže Eldad Mrkaljević predsjednikAsocijacije mladih SDA.\nMladi su svojim tijelima formirali oblik potkovice i povodom ovog skupa poručili da će Distrikt obilježavati datume koji se odnose na stradanja nevinih žrtava.


Iran, avionska nesreća i protesti: Da li je ovo „trenutak otrežnjenja" za građane : Južne vesti\nIran, avionska nesreća i protesti: Da li je ovo „trenutak otrežnjenja" za građane\n16:37, 12. 1. 2020.\nIranci su bili ljuti na vlasti koje su namerno negirale da su oborile avion izvan Teherana\nIranske vlasti su nekoliko dana negirale da su umešane u obaranje ukrajinskog aviona, tvrdeći da je pad usledio zbog ljudske greške.\nNesreća se dogodila u sredu samo nekoliko sati pošto je Iran lansirao balističke rakete na baze u Iraku u kojima su bile američke trupe, kako bi osvetile ubistvo višeg komandanta Kasema Sulejmanija.\nIran priznao: Greškom smo oborili putnički avion - protesti u Teheranu\nDok je Iran negirao odgovornost za pad aviona, američke i kanadske obaveštajne agencije otkrile su da je nesreću izazvala jedna od ispaljenih raketa "zemlja-vazduh". To je dovelo do velikog pritiska na Iran da istraži slučaj.\nParlamentarni izbori bi trebalo da budu održani za nešto više od mesec dana, a previranja unutar države mogu dovesti do dodatnih nemira. Napetosti sa Zapadom su popustile, ali su daleko od gašenja.\nNačin na koji vlada postupa sa posledicama avionske nesreće mogao bi biti prekretnica za Iran. Izbori koji dolaze uticaće na iransku politiku u godinama koje dolaze.


Slovenija ukida neke izuzetke za ulazak u zemlju bez karantina - epiCentar INFO\nVlada Slovenije izmjenila je pravila za ulazak u zemlju i ukinula neke izuzetke koji nisu zahtijevali karantin, niti negativan test na virus korona, prenosi STA.\nOna propisuju da će i dnevni migranti koji rade u nekoj od članica EU ili u Šengen zoni, koji se vraćaju u zemlji nakon 14 časova takođe morati da pokažu negativan test na virus korona ne stariji od sedam dana.\nIsti zahtijev odnosiće se i na osobe koje povremeno prelaze granicu zbog posla ili brige o djetetu, obrazovanja ili nauke u Sloveniji ili EU, kao i za državljanine članica EU koji dolaze iz drugih EU zemalja kada pružaju pomoć ugroženim grupama, članovima porodice, koji izvode radove na održavanju svojih poseda ili koji su uključeni u napore da zaštite živote, zdravlje ili imovinu drugih ljudi i koji se vraćaju u okviru 12 sati od trenutka prelaska granice.\nVlada je takođe dopunila listu zemalja na crvenoj listi za koje važi zahtijev za karantinom, a koju je proširila na neke administrativne djelove Norveške i Danske.\nTags: EU, granice, mjere, Slovenija, TEST\nPrevious Vučić o hapšenju Velje Nevolje i 16 pripadnika kriminalne grupe\nNext Policija sa dugim cijevima na Marakani, blokiran stadion Crvene zvezde


Istraživanje: Svaki treći račun u Srbiji se ne plaća na vreme - Bizlife.rs\nIstraživanje: Svaki treći račun u Srbiji se ne plaća na vreme\n10:05 Beograd, 12/05/2017\nSvaki treći račun u Srbiji se ne plaća na vreme, pokazuje istraživanje “Evropske navike plaćanja” kompanije EOS koja se u Srbiji bavi naplatom potraživanja.\nOsim toga, prosečni rok plaćanja obaveza u Srbiji, i za građane i za pravna lica je 46 dana, što je među najdužim rokovima, odmah iza grčkih 51 dan. Prosečan rok plaćanja u Istočnoj Evropi je 36 dana, a u Zapadnoj Evropi 32 dana,piše Danas.\nU anketi u kojoj su učestvovali menadžeri iz 200 preduzeća njih 61 odsto je istaklo da je najvažniji razlog neplaćanja nelikvidnost i u 35 odsto slučajeva izostanak naplate kod vlastitih kupaca. Takođe, dok kod nas se u 13 odsto slučajeva navodi namerno neplaćanje, a u Istočnoj Evropi nema takvih odgovora.\nKada se radi o građanima, u Srbiji je glavno objašnjenje za neplaćanje obaveza “trenutni problemi u likvidnosti”, dok je u Istočnoj Evropi nezaposlenost, a na drugom mestu prezaduženost.\nKada se radi o rokovima plaćanja, fizička lica u Srbiji plaćaju obaveze u roku od 30 dana što je i prosek Istočne Evrope. S druge strane, privreda plaća za 46 dana u proseku u odnosu na istočnoevropskih 42 dana. Ni duži rokovi ne pomažu, pa smo na dnu tabele po procentu izmirivanja svojih računa na vreme, što čini svega 67 odsto ljudi, a posebno loša navika plaćanja je u sektoru trgovine. U Srbiji, kao i u Evropi potpuno nenaplativa potraživanja iznose četiri odsto ukupnih potraživanja.\nOno u čemu smo najgori u Evropi je kašnjenje nakon isteka roka za plaćanje. Kod nas to kašnjenje iznosi 50 dana, a u Istočnoj Evropi 21 dan. Takođe prednjačimo i po procentu nenaplativih i zakasnelih potraživanja koji kod nas iznosi 31 odsto, a u Istočnoj Evropi 26 odsto.\nracun plaćanje računa\nINVESTICIJE: “Beograd na Borči”


13. maj 2013. Predstavljena studija o sivoj ekonomiji u Srbiji: Novi nalazi i preporuke za reforme\nPredsednica Odbora za finansije, republički budžet i kontrolu trošenja javnih sredstava i potpredsednica Narodne skupštine Vesna Kovač, istakla je da je siva ekonomija jedan od najvećih političkih i privrednih izazova sa kojima se suočava privreda Srbije, jer predstavlja prepreku za razvoj privrednog sektora i funkcionalne tržišne privrede. Borba protiv sive ekonomije mora biti organizovan i dugotrajan proces, istakla je Vesna Kovač i dodala da je Srbija već preduzela važne korake u toj borbi i uspostavljanju makroenkonomske stabilnosti.\nStudiju, koja je nastala u saradnji USAID-a i Fondacije za razvoj ekonomskih nauka (FREN), predstavio je njen autor, Saša Ranđelović, asistent na Ekonomskom fakultetu u Beogradu i član FREN-a. Ranđelović je naveo da je osnovni cilj studije izrada strategije i preporuka za podsticaj formalizacije sive ekonomije, kako bi se poboljšala konkurentnost srpske privrede i doprinelo ekonomskom razvoju. U studiji se utvrđuju uzroci sive ekonomije i daju preporuke za njenu formalizaciju, kroz predloge mera iz domena fiskalne politike, tržišta rada, finansijskog sektora i uslova poslovanja. Za ostvarivanje cilja, neophodna je brza, sinhronizovana i sveobuhvatna primena svih identifikovanih mera, zaključio je autor studije Saša Ranđelović.\nUčesnici skupa su, tokom diskusije, istakli da studija daje sveobuhvatan osvrt na problem postojanja sive ekonomije i značajne preporuke za njeno suzbijanje.


MOZLI STIŽE U HUMSKU: Crno-beli dogovorili saradnju sa američkim centrom? | Novosti.RS\nponedeljak, 22. 07. 2019. u 19:09\nIako se Vilijam Mozli već mesec dana pominje kao novi centar Partizana, izgleda da je konačno stavljen paraf na dvogodišnju saradnju.\nKako prenosi portal Eurobasket, Amerikanac je dogovorio sve detalje ugovora sa crno-belima i samo je pitanje trenutka kada će klub zvanično potvrditi da je Mozli treće pojačanje u Humskoj.\nUSKORO OPŠIRNIJE: MOZLI TREĆA LASTA: Američki centar pred potpisom za Partizan\nPrethodnu sezonu proveo je u Trstu, u čijem dresu je na 34 utakmice ostvario prosečan učinak od 7,6 poena, 5,9 skokova i 1,4 blokadu po utakmici.\nPartizan je do sada doveo dva pojačanja - Rašona Tomasa i Nemanju Gordića.


RDIF i „Torlak“ počinju proizvodnju vakcine „Sputnjik V“ u Srbiji – Balkanekspresrb.rs\nRDIF i „Torlak“ počinju proizvodnju vakcine „Sputnjik V“ u Srbiji\nRuski fond za direktna ulaganja (RDIF) i Institut za virusologiju, vakcine i serume „Torlak“ objavili su danas da je postignut sporazum o proizvodnji prve svetske registrovane vakcine protiv koronavirusa „Sputnjik V“ u Srbiji.\nU saopštenju Kabineta ministra bez portfelja zaduženog za inovacije i tehnološki razvoj navodi se da će Srbija postati prva država u Južnoj Evropi koja će proizvesti „Sputnjik V“, a vakcina bi mogla da se izvozi i u druge zemlje regiona u kasnijim fazama.\nProizvodnja vakcine biće započeta do maja 2021. godine u pogonima Instituta „Torlak“, koji je nacionalni proizvođač vakcina u Srbiji i zdravstvene ustanove u zemlji snabdeva vakcinama za obavezni program imunizacije.\nPrva isporuka pomenute vakcine stigla je u Srbiju 30. decembra 2020. godine, dok je vakcinacija ovim cepivom u Srbiji otpočela 6. januara 2021. godine.\nDo danas, „Sputnjik V“ je registrovan u 56 zemalja širom sveta sa ukupnom populacijom većom od 1,5 milijardi ljudi. Efikasnost vakcine iznosi 91,6 odsto, što potvrđuju podaci objavljeni u jednom od najstarijih i najcenjenijih medicinskih časopisa na svetu „Lancet“.\nVakcina se zasniva na dokazanoj i dobro proučenoj platformi humanih adenovirusnih vektora i koristi dva različita vektora za dve doze u toku vakcinacije.\nIzvršni direktor Ruskog fonda za direktna ulaganja Kiril Dmitriev podsetio je na to da je Srbija među prvim zemljama na svetu odobrila „Sputnjik V“ i koristila je za zaštitu stanovništva od koronavirusa.\nOn je ocenio da će proizvodnja ruske vakcine od strane Instituta „Torlak“ omogućiti lakšu logistiku, a takođe će pomoći da se ubrza program imunizacije u zemlji.\nMinistar bez portfelja u Vladi Republike Srbije i predsednik Međuvladinog komiteta za saradnju sa Rusijom Nenad Popović iskazao je zahvalnost predsedniku Rusije Vladimiru Putinu, vladi te zemlje i Ruskom fondu za direktna ulaganja na podršci u očuvanju zdravlja i života ljudi u Srbiji.\nPrema njegovim rečima, proizvodnja ove vakcine na „Torlaku“ osnažiće kapacitete naše zemlje u borbi sa pandemijom koronavirusa i otvoriti nove perspektive za distribuciju ovog cepiva u regionu Južne Evrope.\nTransfer tehnologija za proizvodnju vakcine „Sputnjik V“ iz Rusije u Srbiju doprineće obnovi suvereniteta naše zemlje u oblasti proizvodnje vakcina, koje će biti važan resurs svake države u budućnosti, zaključio je Popović.\nRuski fond za direktna ulaganja (RDIF) je ruski suvereni fond koji je osnovan 2011. godine radi zajedničkih ulaganja u kapital, pre svega u Rusiji, zajedno sa uglednim međunarodnim finansijskim i strateškim investitorima.\nRDIF deluje kao katalizator za direktna ulaganja u rusku ekonomiju. Kompanija za upravljanje RDIF-om ima sedište u Moskvi. Trenutno, RDIF iza sebe ima izuzetno uspešne zajedničke realizacije više od 80 projekata sa inostranim partnerima u ukupnom iznosu od više od dve milijarde rubalja i pokrivanjem 95 odsto regiona Ruske Federacije.\nKompanije u okviru RDIF zapošljavaju više od 800.000 ljudi i ostvaruju prihode koji iznose više od šest odsto ruskog BDP-a. RDIF je uspostavio zajedničko strateško partnerstvo sa vodećim međunarodnim koinvestitorima iz više od 18 zemalja, navodi se u saopštenju.\nСаопштење студената Правног факултета у Београду поводом уклањања венца


Vlada da odblokira ugovore RTCG i pokaže da radi u javnom, a ne partijskom interesu – Institut alternativa\nInstitut alternativa » Bezbjednost i odbrana » Vlada da odblokira ugovore RTCG i pokaže da radi u javnom, a ne partijskom interesu\nObjavljeno 05. 02. 2018. 15. 05. 2020.\nVlada da odblokira ugovore RTCG i pokaže da radi u javnom, a ne partijskom interesu\nVlada Crne Gore je u značajanom prouzrokovala probleme sa kojima se RTCG suočava u proteklom periodu kroz sebi dostupne institucionalne mehanizme demonstrirajući na taj način da primarno štiti partijski, odnosno preciznije interes vladajuće Demokratske partije socijalista (DPS) a ne javni interes.\nNaime, Vlada mjesecima blokira potpisivanje Ugovora Vlade i RTCG o pružanju javnih radiodifuznih usluga 2018-2020, a što je obaveza koja je nastala posljednjim izmjenama Zakona o javnim radio difuznim servisima RTCG. To prate pokušaji Vlade da kroz taj ugovor uključi i obaveze koje se sličnim ugovorima ne nameću nijednom javnom servisu u demokratskim zemljama, a kojima bi Vlada i i formalno poništila nezavisnost javnog servisa preuzimajući nadležnosti Savjeta RTCG.\nTakođe, Vlada odbija da usvoji kolektivni ugovor RTCG. Na taj ugovor, koji je rukovodstvo RTCG dostavilo Vladi na odobrenje prije četiri mjeseca, Ministarstvo finansija dalo je pozitivno mišljenje ali Ministarstvo kulture ne želi da Vladi predloži potpisivanje jer se navodno čeka donošenje novog Zakona o radu, a za koji još niko i ne zna kad će biti usvojen u Skupštini Crne Gore. Ovo obrazloženje je nepoznato u praksama uređenih demokratskih država, jer ono vodi potpunoj pravnoj nesigurnosti a samim tim podriva i temelje vladavine prava.\nKroz blokadu ova dva ugovora Vlada vrši politički pritisak na RTCG nezadovoljna time što javni servis nije partijski medij i što je napravio prve, male korake u pravcu transformacije u istinski javni servis u službi svih građana i građanki.\nDodatno, njen nadležni funkcioner, generalni direktor Direktorata za medije, Željko Rutović, kroz svoje javne nastupe na medijima bliskim vlastima u cjelosti ogoljava akciju Vlade protiv postojećeg rukovodstva RTCG. Inače, Rutović nije imao reakcija na brojne primjere neprofesinalnih i nezakonitih izvještavanja medija koji mu sada služe kao megafon protiv RTCG, niti primjedbi na rad RTCG kad je istim rukovodila njegova rođena sestra a kad je RTCG bilježio daleko veći broj pritužbi na izvještavanje i daleko manje povjerenje građana i građanki Crne Gore.\nKonačno, vrijedi se osvrnuti i na argumentaciju visokih vladinih zvaničnika koju oni iznose u komunikacijama sa predstavnicima najuticajnih institucija i država članica EU i NATO. Oni tvde da javni servis ne odražava većinske stavove u Crnoj Gori čime najbolje oslikavaju u kojoj mjeri vlasti ne razumiju koncept slobode medija i javnih servisa. Rukovodstvo javnog servisa se ne bira na izborima i to sa razlogom – jer izvještavanje javnog servisa po svojoj misiji i zakonu treba da odražava pluralizam mišljenja a ne vladajući partijski stav.\nJalova je i stategija Vlade da u najgledanije emisije dijaloškog tipa na RTCG ne šalje svoje najviše predstavnike. Time premijer i članovi Vlade koji poštuju takav partijski stav pokazuju da im je partija iznad obaveze prema javnosti da izvjeste o svom radu i da argumente ukrštaju sa neistomišljenicima.\nNa ovakvu strategiju logično se nastavlja i skorašnji poziv Agenciji za spriječavanje korupcije (ASK) da preispita svoje već davno donešene odluke na bazi anonimnih prijava protiv članova Savjeta RTCG. Vlada na ovaj način vrši neprimjereni pokušaj uticaja, sada na ASK, kao zakonom definisanu nezavisnu instituciju. Moguće je i da je cilj ovog navodnog apela zabrinutost da ASK sada zaštiti preostale članove Savjeta RTCG protiv koji su, takođe, bili pokrenuti prekršajni postupci a koji sada većinski daju podršku stavovima vlasti.\nStoga, pozivamo Vladu da odblokira ugovore sa RTCG i da njeni najviši članovi u skladu sa obavezama koje imaju prema javnosti izlože svoj rad i kritici te javnosti kroz gostovanja na RTCG umjesto da slijedeći partijski stav nastave nanositi štetu javnom interesu.


Igor Salak (DS): “Nema odustajanja od evropskih integracija” – Gerila\nGerila > Politika > Igor Salak (DS): “Nema odustajanja od evropskih integracija”\nIgor Salak (DS): “Nema odustajanja od evropskih integracija”\nobjavljeno na Jul. 18, 2018 u 4:35 pm\nDogovoreni Savez za Srbiju, koji bi uskoro trebalo da ozvaniči svoje delovanje, trebalo bi da objedini stranke različitih političkih ideologija. Prvobitna ideja, da se ruši Vučićev režim, valjda ne bi trebalo da bude dovedena u pitanje, ali čini se da stranke koje budu činile ovaj savez neće moći baš tako lako da se dogovaraju o nekim bitnim temama za srpsko društvo.\nPosle gafa koji je odjeknuo juče, da se stranke sastaju danas da bi se dogovorile oko podele NEPOSTOJEĆIH MANDATA, kao jedan od mogućih kamena spocitanja može da se pojavi i pitanje Kosova i Metohije.\nPROČITAJTE JOŠ: PRIMA 2,5 MILIONA: BAJATOVIĆ JE MOGAO DA NAĐE BOLJE REŠENJE ZA AZOTARU, NAMERNO JU JE GURNUO U STEČAJ!\nNa status Kosova različito gledaju stranke ovog (budućeg) bloka. Posle najava da bi Savezu mogli da se pridruže Dveri i DSS Miloša Jovanovića (što za sada deluje kao realan scenario), Demokratska stranka je istakla da neće biti promena u njihovom pogledu po pitanju rešenja kosovskog pitanja.\nTo je smisao onoga što je rekao zamenik predsednika stranke Igor Salak, čiju izjavu prenosimo u celosti.\n– Sa drugim opozicionim strankama se mozemo dogovarati oko rušenja napredno-diktatorskog režima, ali Demokratska stranka nikad neće odustati od Evropskih integracija. Naprotiv, nas Poslanički klub će argumentovano zastupati ideje jasnog Evropskog puta Srbije. Rešenje statusa Kosova svakako ne može biti tačka spajanja sa strankama koje Srbiju vide medju evro-azijskim ili nesvrstanim državama ili koje sa susednim drzavama raspiruju nacionalnu netrpeljivost. Čovek zbog kojeg sam se učlanio u stranku je život dao za viziju DS i Evropsku perspektivu Srbije. Ko sam ja, da mogu tako lako da odustanem…\nJasno je da u DS (moguće i još stranaka u ovom Savezu) imaju suprotan stav po kosovskom pitanju od onih koje zastupaju Dveri i DSS, koje su, ponavljamo, blizu da postanu članice ovog opozicionog bloka.\nPROČITAJTE JOŠ: SNS-OVCI NA CRNO PRODAJU NAFTU POLJOPRIVREDNICIMA, PO CISTERNI UZMU I MILION DINARA!\nDa li će ovo biti nešto što će predstavljati problem u budućoj saradnji ili ne – ostaje da se vidi.\nPROČITAJTE JOŠ: SAŠA MIRKOVIĆ: “P..DO, JEL SI TI NARUČIO OLIVEROVO UBISTVO”?\nTagovidemokratska strankadragan đilasdsdssdveriigor salakizjavasavez za srbijuzamenik predsednikazoran lutovac\nNije mogla više: Naprednjaci su je maltretirali mesecima i morala je da podnese ostavku!


besplatnabiblioteka.com - Besplatno preuzimanje udžbenika za Osnovnu školu - SVET KOMPJUTERA\nU Srbiji se briga o obrazovanju redovno servira građanima u političke svrhe. Praksa je nažalost pokazala da se uglavnom radi o mrtvom slovu na papiru. Korak u pravom smeru mogla bi da bude literatura za osnovce koja je u potpunosti besplatna i svima lako dostupna. To je bila zamisao dr Aleksandra Kavčića, profesora na univerzitetu Karnegi Melon u Pitsburgu i vlasnika patenta za čitanje zapisa magnetnih memorija, koji se koristi u milijardama računara i diskova širom sveta.\nPočetkom prošlog leta, profesor je pozvao nastavnike iz Osnovnih škola da sastavljaju udžbenike čije će izdavanje finansirati njegova fondacija „Alek Kavčić”. Naredna faza, najavljena za početak ove godine, je osnivanje stranice sa koje bi svi zainteresovani mogli besplatno da preuzmu željenu litaruturu (koja je inače odobrena od Ministarstva prosvete). Sajt je u pogonu od 12. januara a katalog je za sada sveden na udžbenike za treći i sedmi razred Osnovne škole.\n- skinuto 8670 udžbenika\n- U knjižari bi to koštalo oko 60.000 evra\n- 55% pristupa sa mobilnih telefona\n- najpopularniji udžbenik Matematika 7, skinut 2.000 puta.\nKako je u prošlogodišnjem intervjuu za list „Politika” profesor pojasnio, u planu je više od 100 naslova a izrada jednog košta oko 5000 evra. Nažalost, upitno je koliko će ova odlična ideja i pozamašna investicija uroditi plodom, jer o tome koji će se udžbenici koristiti u nastavi, odlučuju razredna veća i direktori. Primenu u praksi može da oteža i cena štampe PDF-a. Štampa i koričenje stranica u boji nije baš jeftina, pa kad se sve to pomnoži sa desetak predmeta...\nAleksandar Kavčić, Fondacija „Alek Kavčić”\n– Toliki je jednokratni trošak koji imaju izdavači, a procenjuje se da tržište udžbenika u Srbiji godišnje vredi oko sto miliona evra. I u tome je apsurd cele priče koji pokazuje koliko se novca tu obrće i koliko je izrabljivanje roditelja u svemu ovome. To moja fondacija pokušava da spreči. A da ne pričam o činjenici da svaki novi udžbenik koji štampaju strani izdavači već postoji u nekom od oblika jer nova izdanja priprema i državno preduzeće Zavod za udžbenike i nastavna sredstva koji prati sve promene. To znači da su roditelji, kao poreski obveznici ove zemlje, već jednom platili izdavanje udžbenika koje radi zavod. Pokušavam da ispravim nepravdu da plaćaju knjige i drugi put, ali ne znači da ću uspeti nešto da promenim jer direktori škola imaju pravo da biraju udžbenike i pitanje je da li će izabrati besplatna izdanja koja ću ja da ponudim – ističe Kavčić (Politika 13.08.2020)


Moć - Blic Online\nZbog ovih PET STVARI Kina će postati GOSPODAR PLANETE u 21. veku (VIDEO)\nPotencijal prirode da nas iznenadi nikad ne jenjava. Malena čuda odnosno velike koincidencije stalno se događaju oko nas, a kako smo danas tek nekoliko klikova od deljenja fotografija sa svetom i društvene mreže prepune su zanimljivih fotografija.\nKAKO ĆE SVET IZGLEDATI 2100. GODINE Dolazi do raspodele moći: Na zemlji će živeti 8,8 milijardi ljudi, glavne sile biće Kina, SAD i Indija, ali i zemlja koju NIKO NIJE OČEKIVAO\nNova knjiga o ruskom lideru predstavlja do sada najupečatljiviji izveštaj o tome kako se Vladimir Putin popeo na tron i kako se nemilosrdno obračunao sa svima koji mu zasmetaju.\n"IMAM VEOMA SNAŽNU MOĆ" Tramp preti: Senat bi trebalo ili da ispunjava svoju dužnosti ili da se raspusti\nPredsednik SAD Donald Tramp preti da će raspustiti Kongres zato što zakonodavci nisu potvrdili njegove kandidate za visoke položaje u administraciji, uključujući i osobu nominovanu da preuzme nezavisnu agenciju koja nadgleda rad Glasa Amerike.\nDana 9. avgusta 1999. godine, ruska istorija se zauvek promenila. Tadašnji predsednik Boris Jeljcin imenovao je Vladimira Putina, svog bivšeg šefa domaće obaveštajne službe, za vršioca dužnosti premijera.\n"IMAJU STATUS DOMAĆE POLITIKE" Podeljena mišljenja o tome može li BiH da funkcioniše bez uplitanja međunarodne zajednice\nStalna uslovljavanja, inaćenja i blokade rada zajedničkih institucija, potvrda su da politički sistem na nivou Bosne i Hercegovine može funkcionisati i davati rezultate samo uz snažnu podršku međunarodne zajednice. U suprotnom, mala je verovatnoća da će se politički akteri moći dogovoriti kada su u pitanju neke krupne reforme i odluke koje bi ovu zemlju odvele u EU.\nOsnivač i izvršni direktor kompanije "Fejsbuk" Mark Zakerberg ima moć kakvu nije niko do sada imao, a mnogi toga nisu svesni, piše "Atlantik". Kada bi se tolika moć iskoristila za zlo, posledice bi bile nesagledive.\nU martu prošle godine Si Đinping je postao najmoćniji kineski lider još od Mao Cedunga, kada je njegova Komunistička partija izglasala da može da bude doživotni predsednik. Devet meseci kasnije, nad njegovom vladavinom se skupljaju crni oblaci.\nVeć danima na ulicama širom Pakistana besni rulja, jer je žena hrišćanka oslobođena optužbi za vređanje proroka Muhameda. Vlada je na kraju srušena, a postavlja se pitanje zašto islamisti imaju toliku moć u zemlji?


Početna / Blog / BMW\nJedan od najčešće korišćenih motora od strane nemačke vojske tokom Drugog svetskog rata, koji je sa strane posedovao i prikolicu, nosio je oznaku BMW R 75. Te i mnoge druge motore, koji su bili izuzetnog kvaliteta je proizvodila nemačka kompanija BMW AG, koja je osnovana 1916. godine u nemačkom gradu Minhenu, a izuzev motora, bavila se proizvodnjom i motocikala i automobila.\nU vlasništvu ove kompanije je i Rolls - Royce Motor Cars, kao i brend koji je sve zastupljeniji na tržištu, MINI. Naročito su poznati luksuzni automobili marke BMW, čije performanse su na vrlo visokom nivou. A pored automobila, u asortimanu firme su i motocikli HUSKVARNA i BMW Motorrad.\nZvanično se za godinu nastanka ove dobro poznate marke uzima 1916. godina, a njenim osnivačem se smatra Gustav Otto, koji je bio vlasnik nemačke kompanije, čija je delatnost bila vezana za proizvodnju aviona. Upravo je on svoju firmu pripojio kompaniji “RappMotorenwerke”, a ona se tokom narednih nekoliko godina usmerila na sklapanje motora za avione (V 12), koje je naručila firma “Austro - Daimler”, inače preteča čuvene kompanije “Mercedes - Daimler”.\nOd 1917. godine firma se naziva BMW, što su zapravo početna slova reči Bayerische Motoren Werke, a od tada datira i prepoznatljivi znak ove kompanije.\nKao i većina fabrika u to vreme, tako je i ova nakon završetka Prvog svetskog rata morala da usmeri proizvodnju tamo gde je bilo potrebno, ali i da poštuje pravila koja su definisana takozvanim Versajskim sporazumom. S obzirom na to da nije imala dozvolu da proizvodi više motore za avione, fabrika BMW je svoju proizvodnju preorjentisala na motocikle. Tek nekoliko godina kasnije, to jest kada više nisu bile na snazi odredbe pomenutog sporazuma, ona počinje da proizvodi i automobile.\nZapravo je 1928. godine ova kompanija bila zvanično preuzeta od strane kompanije “Eisenach”, koja je poznata po proizvodnji automobila marke “Dixi”, a koji je izvorno bio proizvod engleske firme “Austin”. Nakon tri godine licenca više nije bila na snazi, a upravo u to doba ova firma lansira i novi model 3/20, da bi nedugo nakon toga bio prikazan i čuveni model automobila BMW 303.\nPrema aktuenim podacima, ova automobilska kompanija ima profit od blizu pet milijardi evra na godišnjem nivou, dok joj je godišnji prihod skoro 70 milijardi evra, a istovremeno zapošljava više od 100 zaposlenih.\nJedan od najmanjih BMW modela je lansiran je početkom 21. veka, odnosno 2004. godine, a u pitanju je model E 82, odnosno E 88, koji spadaju u seriju 1. Najluksuzniji automobil ove kompanije priprada seriji 7, a njegova oznaka je BMW E 23. Pomenuti model se na tržištu pojavio 1977. godine, a u okviru ove serije postoje još i modeli BMW E 32, te E 38 i E 65, odnosno E 66 i drugi.\nTreba pomenuti i serije 5 i 6, te BMW X 5, odnosno X 1, 3 i 6 modele, ali i automobile iz serije Z 4. Naravno da postoji još puno modela koje ova firma proizvodi, a ono što jeste njihova osnovna karakteristika, izuzev kvaliteta izrade, svakako su i odlične performanse.\nInteresantno je reći i to da se nadomak minhenskog salona automobila ove marke, nalazi i BMW muzej, koji je jedinstven u celom svetu. U njemu je moguće pratiti istoriju ovog brenda, te videti ne samo kako su izgledali prvobitni modeli automobila, već i motocikala, ali i motora za avione koji su se nekada u ovoj fabrici proizvodili.\nSa pojavom novih modela, koji su sve bolji i bolji, često se javlja potreba da bude izvršen i otkup automobila BMW, a postoje brojne specijalizovane firme koje se takvim poslovima bave, te nastoje da svojim klijentima obezbede najbolje moguće uslove.


Postavljeno, 06. septembar 2010. godine, Novi Sad.\nNovčana pomoć za 50 učenika\nFond za pružanje pomoći izbeglim, prognanim i raseljenim licima završio je konkurs za dodelu jednokratne novčane pomoći učenicima srednjih škola iz izbegličkih porodica smeštenih na području Autonomne Pokrajine Vojvodine. Ukupno 50 srednjoškolaca dobiće po 40.000 dinara, a sredstva će biti uplaćena na tekući račun korisnika čim bude okončan postupak potpisivanja ugovora i prikupljanja ostalih podataka potrebnih za uplatu (broj tekućeg računa i sl.).\nKonkurs za dodelu sredstava raspisan je odmah po završetku prethodne školske godine i bio je otvoren do kraja jula. Pravo da konkurišu imali su srednjoškolci iz izbegličkih porodica na području Vojvodine koji ispunjavaju uslove iz pravilnika o dodeli ovog vida pomoći, a na konkurs je pristiglo više od 350 prijava. Stručna komisija pažljivo je pregledala dokumentaciju, bodovala svaku prijavu i sačinila rang-listu na osnovu koje je Upravni odbor Fonda doneo konačnu odluku.\nKomisija je prilikom odabira korisnika bodovala njihov materijalni status, ali je posebno vrednovan i njihov uspeh u školi, pa su se zato među odabranim učenicima mahom našli odlikaši, što čitavom programu daje poseban značaj.\nSredstva za isplatu jednokratne pomoći u potpunosti su obezbeđena iz budžeta Autonomne Pokrajine Vojvodine, u sklopu programa Vlade Vojvodine za pomoć izbegličkim porodicama u pokrajini. Istovremeno, reč je o jednom od više programa za podršku lokalnoj integraciji izbeglica, koje realizuje pokrajinski Fond za pružanje pomoći izbeglim, prognanim i raseljenim licima.\nProgram dodele novčane pomoći srednjoškolcima iz izbegličkih porodica, Fond realizuje od 2008. godine. Dosad je na ovaj način pomoć obezbeđena za 167 izbegličkih porodica u Vojvodini.\nJEDNOKRATNA FINANSIJSKA POMOĆ UČENICIMA SREDNJIH ŠKOLA NA TERITORIJI AP VOJVODINE


Velika policijska akcija u BiH: Uhapšeno više ljudi – Radio Kakanj\nOd ranih jutarnjih sati u toku ja velika policijska akcija na području Kantona Sarajevo.\nKako su kazali iz Tužilaštva KS riječ je o akciji kodnog naziva Kolonija, koju koju nakon višemjesečne istrage, pod nadzorom ovog Tužilaštva provode Federalna uprava policije u MUP KS.\n“Cilj akcije je rasvjetljavanje i dokumentovanje koruptivnih krivičnih djela, trgovine narkoticima, razbojništva i krađe. U toku su pretresi na više lokalcije, lišenja više osoba na području KS, Tuzlanskog kantona i Hercegovačko-neretvanskog kantona”, kazali su iz Tužilaštva.\nViše informacija bit će poznato nakon završetka akcije.\nRelated Topics:fukizdvojenoksmuppolicijska akcija\nLijepa priča iz BiH: Svećenika i efendiju spojila je ljubav prema biciklizmu\nPandemija / Mjere u zemljama EU: Ubrzava se vakcinacija, a restrikcije se ukidaju


Vantelesno začeće - Dijeta i zdravlje\nPostupak vantelesnog začeća konstantno se usavršava, što u slučaju da su jedan ili oba partnera neplodni a klasično lečenje ne daje rezultata -povećava šanse za dobijanje potomstva…\nU zapadnom, ekonomski razvijenom svetu učestalost bračne neplodnosti kreće se od pet do deset odsto, dok u našoj zemlji iznosi skoro 15 procenata. To znači da svaki šesti bračni par nije u stanju da prirodnim putem dobije potomstvo. Srećom, vantelesna oplodnja je grana medicine koja se neprestano razvija, a hoće li se pristupiti oplodnji in vitro ili selekciji spermatozoida koji se ubrizgavaju direktno u jajnu ćeliju – zavisi od vrste bračnog steriliteta.\nKada treba zatražiti vantelesno začeće?\nMedicinsku pomoć u vezi s utvrđivanjem bračnog steriliteta treba zatražiti ukoliko do oplodnje nije došlo ni nakon godinu dana redovnih seksualnih odnosabez zaštite (najmanje dvaput nedeljno). Ukoliko je žena starija od 35 godina, taj period se skraćuje na šest meseci. Tada se pristupa detaljnom pregledu reproduktivnih organa muškarca i žene. Najčešći uzročnici ženske neplodnosti jesu poremećaj ovulacije, začepljenje jajovoda, anomalije materice i endometrioza. Ukoliko ove poremećaje nije moguće otkloniti, pod uslovom da ženino zdravlje nije narušeno, pristupa se oplodnji in vitro.\nVantelesno začeće in vitro\nOvo je postupak kojim se iz ženinog tela uzima jajna ćelija i u laboratorijskim uslovima oplođuje spermom davaoca, nakon čega se embrion usađuje u matericu.\nKolike su šanse za uspeh vantelesnog začeća?\nUspeh intervencije zavisi od ženinog životnog doba, koje prvenstveno utiče na kvalitet jajnih ćelija i njihovo zadržavanje u jajniku. Prilikom oplodnje in vitro – u idealnim uslovima – ubrizgava se desetak zrelih jajnih ćelija, a uspešnost zahvata u proseku iznosi oko 30% ukoliko žena ima između 25 i 30 godina, 25% kod pacijetkinja od 35 do 40 godina, a nešto manje od pet odsto kod starijih od 40 godina.\nRizici višestruke trudnoće\nTransfer većeg broja embriona u matericu može izazvati višestruku gravidnost, koja neretko ima komplikovan tok. Zato se trudnoća obično svodi na blizanačku, da bi se rizik od pobačaja ili prevremenog porođaja sveo na minimum. Naravno, u svetu, ali i kod nas, uz strog lekarski nadzor, nije nemoguće doneti na svet tri i više beba. Postoji i mogućnost da se zamrzne višak jajnih ćelija ili embriona dobrog kvaliteta, što pruža uslove da se parovi ponovo ostvare kao roditelji a da se pri tom izbegnu troškovi ženine hormonalne pripreme (ukoliko je postojao problem s izostankom ovulacije i proizvodnjom jajne ćelije).\nŠta ako vantelesno začeće ne uspe?\nUkoliko vantelesna oplodnja ne uspe, veoma je važno da se ne izgubi nada. Postupak se može ponoviti, a pre sledeće oplodnje in vitro savetuje se pauza da bi se ženino telo odmorilo.Šanse se povećavaju ako su prethodni pokušaji doveli do začeća.\nVTO-Vantelesno začećeo trošku države\nRepublički zavod za zdravstveno osiguranje pokriva troškove vantelesne oplodnje parovima kojima je utvrđen bračni sterilitet. Stručna komisija za vantelesnu oplodnju i asistiranu reprodukciju pri Ministarstvu zdravlja propisala je sledeće kriterijume:\n– ženin sterilitet i pored odgovarajućeg lečenja\n– žena nije rađala ili nema žive dece\n– žena je u dobi do 38 godina pre početka stimulacije\n– postoji očuvana funkcija jajnika\n– žena ima normalan indeks telesne mase (manji od 30)\n– muškarac je sterilan, ali u njegovom ejakulatu postoje živi i morfološki pravilni spermatozoidi.\nhttps://www.dijetaizdravlje.com/wp-content/uploads/2013/08/vantelesno-zacece.jpg 203 300 admin admin2013-08-14 18:24:342013-11-18 10:12:06Vantelesno začeće\nNeplodnost uzroci kod žena i muškaraca\nŠta znače krvave oči žute beonjače čmičak koji ne prolazi


ĆIRILICE NA POKLON (2)\nPreuzmite besplatno 4 fonta tipografskog pisma Resavska BG Sans\nautora Olivere Stojadinović\nTipometar je prošle godine pokrenuo projekat čiji je cilj da svima koji žele da koriste ćirilicu na računarima omogući da besplatno dobiju kvalitetna tipografska pisma. Realizaciju ovog projekta i ove godine podržao je Sekretarijat za kulturu Skupštine grada Beograda, koji je u tu svrhu izdvojio određena sredstva.\nKAKO DA DOBIJETE RESAVSKU BG SANS?\nPreuzmite fontove familije Resavska BG Sans u odgovarajućem formatu:\nOpen Type, unicode\n[Resavska BG Sans OTF.zip, 103 KB]\nTrue Type, unicode\n[Resavska BG Sans TTF.zip, 250 KB]\nUkoliko imate problema sa instalacijom fontova ili neka druga pitanja ili primedbe, pišite na jednu od sledećih adresa:\nFamilija Resavska BG Sans sastoji se iz sledeća 4 fonta:\nResavska BG je serifno, knjižno pismo, pogodno za različite namene i široki krug korisnika. Fontovi sadrže slova srpske ćirilice, osnovne latinice, znake interpunkcije i specijalne znake potrebne za slaganje teksta.\nIZRADE I DISTRIBUCIJE\nProšlogodišnja akcija u saradnji sa Sekretarijatom za kulturu Skupštine grada u kojoj su poklonjena 4 serifna fonta familije Resavska BG naišla ke na izuzetan prijem. Do sada je sa Tipometra preuzeto više od 2600 kompleta Resavske BG u različitim formatima, a ovaj broj se svakodnevno povećava. Fontovi će i nadalje biti na raspolaganju zainteresovanima.\nOvo je nastavak projekta organizovanje izrade kompleta fontova, ćirilica zajedno sa odgovarajućom latinicom i distribucija korisnicima putem sajta Tipometar.\nKomplet sanserifnih fontova Resavska BG Sans dopunjuje prošlogodišnje serifne fontove. Ovo pismo je pogodno za različite namene, posebno za grafički dizajn, slaganje teksta, naslove i oglase.\nFontovi su dopunjeni kombinujućim dijakriticima kojima su obuhvaćeni akcenti koji postoje u srpskom jeziku. Takođe postoje i svi znaci ćirilice sa kodne strane 1251, s tim što se u kurzivnim oblicima ruska slova koja se razlikuju od naših (pogledajte članak Upotreba srpske ćirilice na računarima) nalaze na alternativnim kodnim mestima.\nOvoga puta fontovi su dostupni u unikod rasporedu, u ttf i otf formatu, s obzirom da su savremene verzije svih važnijih programa osposobljene da koriste unikod.\nOčekujemo da se ova akcija nastavi i narednih godina i da će fond ćirilica koje mogu besplatno da se koriste postati raznovrsniji i bogatiji u skladu sa potrebama različitih grupacija računarskih korisnika.


Iz Google Play prodavnice zbog adwarea uklonjeno 26 aplikacija\nMobilni telefoni, 24.05.2018, 09:00 AM\nAvast je otkrio je najmanje 26 aplikacija u Google Play prodavnici koje sadrže adware koji agresivno prikazuje reklame na kompromitovanim uređajima, ponašajući se tako da korisnicima oteža uklanjanje infekcije.\nAplikacije su koristile imena različitih programera, najverovatnije zato da ih Google ne bi uklonio sve odjednom iz Play prodavnice. Objavljene su u širokom spektru kategorija, kao što su one koje su u vezi kriptovaluta, konverteri valuta, aplikacije za vreme i fitnes aplikacije. Mnoge od njih preuzete su više hiljada puta.\nKada se preuzmu na Android uređaj i pokrenu po prvi put, aplikacije uklanjaju svoje ikone sa početnog ekrana, verovatno da bi otežale korisnicima da ih uklone, ali i da bi bilo teže otkriti koja aplikacija prikazuje reklame.\nAplikacije zatim počinju sa prikazivanjem reklama, čak i na početnom i na zaključanom ekranu, dok istovremeno prikupljaju informacije kao što je jedinijistveni identifikator i informacije o verziji Androida. Sve informacije se šalju serveru, a u nekim slučajevima, ove aplikacije su čekale na linkove koji se šalju sa drugog servera, najverovatnije da bi se preuzele dodatne aplikacije.\n"Na osnovu informacija koje aplikacije pošalju natrag serveru, ne mislimo da se ove informacije koriste za špijuniranje korisnika, već da bi se potvrdilo da je telefon imao ispravnu konfiguraciju za slanje payloada ili da će reklame biti pravilno prikazane", kažu iz Avasta.\nMnoge aplikacije koje su preuzete nakon infekcije adwareom imaju relevantne recenzije koje su objavili korisnici čiji su uređaji kompromitovani i koji su bili prisiljeni da instaliraju dodatne aplikacije. Pored toga, u nekim slučajevima bilo je i komentara sa 5 zvezdica, ali Avast kaže da su ove recenzije najverovatnije lažne.\nGoogle je već uklonio sve ove aplikacije iz Google Play prodavnice, a korisnici koji žele da deinstaliraju ove aplikacije moraju to da urade iz prodavnice pošto se ikona aplikacije na početnom ekranu uklanja posle prvog pokretanja aplikacije.


„Almaz-Antej”: Boeing pogođen s teritorija koji je kontrolirao Kijev - Russia Beyond Croatia\n„Almaz-Antej”: Boeing pogođen s teritorija koji je kontrolirao Kijev\n13. LIS 2015.\nRezultati posljednje istrage u potpunosti su odbacili zaključke nizozemske komisije o tipu rakete i lokaciji lansiranja projektila. Avion je oboren s teritorija koji je bio pod kontrolom ukrajinskih snaga, izjavio je generalni direktor kompanije „Almaz-Antej” Jan Novikov.\nRezultati istraživanja ruske kompanije Almaz-Antej o rušenju Boeinga na istoku Ukrajine pobijaju nalaze nizozemske komisije o tipu rakete kojom je pogođen avion i mjestu lansiranja, izjavio je generalni direktor grupe Jan Novikov, a prenosi „Vzgljad”.\n„Almaz-Antej” je sproveo dva terenska eksperimenta: prvi 31. srpnja, drugi 7. listopada, nakon što je nizozemska komisija odbila prihvatiti rezultate prvog eksperimenta.\n„Rezultati posljednjeg eksperimenta u potpunosti su odbacili zaključke nizozemske komisije o tipu rakete i lokaciji lansiranja projektila”, rekao je Novikov.\nKonkretno, u istrazi nesreće u eksperimentu su korišteni avioni IL-86 i raketa 9M38M1. „U nedostatku aviona Boeing 777 u eksperimentu se koristio IL-86, čiji je trup sličan osnovnim parametrima Boeinga 777. Eksperiment je održan 7. listopada. Korištena je raketa 9M38M1”, rekao je Novikov.\nOn je istaknuo da je nakon oba eksperimenta došlo do identičnih zaključaka. „Postalo je potpuno jasno da, ukoliko je Boeing srušen protuzračnim-raketnim sistemom ᾿Buk᾿, to je mogla biti samo raketa 9m38, odnosno starija od projektila 9m38m1. Matematičko modeliranje kompanije je bilo apsolutno točno”, rekao je generalni direktor.\nU ovoj kompaniji su istaknuli da je, prema istraživanjima, avion oboren s teritorija koji je bio pod kontrolom ukrajinskih snaga. „Danas možemo sa sigurnošću reći da, ukoliko je Boeing pogođen s raketnim sustavom ᾿Buk᾿, oborila ga je raketa 9M38 iz smjera naselja Zaroščenskoe”, rekao je savjetnik glavnog konstruktora Grupe PVO ᾿Almaz - Antej᾿ Mihail Mališevski.